*Sarunu procedūras ar publikāciju „Arktiskās dīzeļdegvielas piegāde*

*SIA “LDZ ritošā sastāva serviss” vajadzībām”* (iepirkuma identifikācijas Nr. LDZ 2022/178-SPA) *nolikums*

*(apstiprināts ar iepirkuma komisijas 2022. gada 4. oktobra 1. sēdes protokolu)*

SARUNU PROCEDŪRAS AR PUBLIKĀCIJU

„Arktiskās dīzeļdegvielas piegāde

SIA “LDZ ritošā sastāva serviss” vajadzībām”

(iepirkuma id.Nr. LDZ 2022/178-SPA)

NOLIKUMS

Rīga, 2022

1. **VISPĀRĪGĀ INFORMĀCIJA**
   1. **Sarunu procedūras nolikumā ir lietoti šādi termini:**
      1. sarunu procedūra (turpmāk var tikt saukta arī kā „iepirkums”, „iepirkuma procedūra”) – VAS „Latvijas dzelzceļš” sarunu procedūra ar publikāciju „Arktiskās dīzeļdegvielas piegāde SIA “LDZ ritošā sastāva serviss” vajadzībām” (iepirkuma id.Nr. LDZ 2022/178-SPA), kas tiek veikta saskaņā ar VAS “Latvijas dzelzceļš” koncerna Iepirkumu pamatnoteikumiem (apstiprināti ar VAS “Latvijas dzelzceļš” valdes 2020. gada 10. februāra lēmumu Nr.VL-8/67);
      2. komisija – VAS „Latvijas dzelzceļš” izveidota iepirkuma komisija, kas saskaņā ar „Latvijas dzelzceļš” koncerna iekšējos normatīvajos aktos noteikto kārtību pilnvarota organizēt sarunu procedūru;
      3. nolikums (turpmāk var tik saukts arī kā „sarunu procedūras nolikums”) – sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
      4. pasūtītājs – VAS „Latvijas dzelzceļš”, kas saskaņā ar „Latvijas dzelzceļš” koncerna iekšējos normatīvajos aktos noteikto kārtību organizē sarunu procedūru SIA „LDZ ritošā sastāva serviss” vajadzībām;
      5. pircējs (turpmāk var tikt saukts arī kā „maksātājs” un „līguma slēdzējs” ) – SIA „LDZ ritošā sastāva serviss”;
      6. ieinteresētais piegādātājs – piegādātājs, kurš izteicis vēlmi piedalīties sarunu procedūrā;
      7. piegādātājs – fiziska persona vai juridiska persona, kura attiecīgi piedāvā piegādāt preci;
      8. pretendents – piegādātājs, kurš ir iesniedzis piedāvājumu sarunu procedūrai;
      9. kredītiestāde (turpmāk saukta arī kā „nodrošinājuma devējs”) – Eiropas Savienības, Eiropas Ekonomikas zonas dalībvalstī vai Pasaules tirdzniecības organizācijas dalībvalstī reģistrēta kredītiestāde;
      10. prece (turpmāk var tikt saukta arī kā „sarunu procedūras priekšmets”) – arktiskā dīzeļdegviela saskaņā ar nolikuma un tā pielikumu prasībām.
   2. **Rekvizīti:**
      1. **pasūtītājs:** VAS „Latvijas dzelzceļš”, vienotais reģistrācijas Nr.40003032065, PVN reģistrācijas Nr.LV40003032065, juridiskā adrese: Gogoļa iela 3, Rīga, LV-1547, Latvija;
      2. **pircējs:** SIA „LDZ ritošā sastāva serviss”, vienotais reģistrācijas Nr.40003788351, PVN reģistrācijas Nr.LV40003788351, juridiskā adrese: Turgeņeva 21, Rīga, LV-1050, Latvija, norēķinu konta Nr.: LV26RIKO0000084909460, banka: Luminor Bank AS Latvijas filiāle, bankas kods: RIKOLV2X.
      3. saņēmējs ir pircēja struktūras: (skat. nolikuma 2. pielikumā – Tehniskā specifikācija).
   3. **Pasūtītāja kontaktpersona** organizatoriska rakstura jautājumos un jautājumos par nolikumu: komisijas sekretāre – VAS „Latvijas dzelzceļš” Iepirkumu biroja iepirkumu speciāliste Aija Apšeniece, tālrunis: +371 67234948, +371 26788268 e-pasta adrese: *aija.apseniece@ldz.lv*.
   4. **Piedāvājuma iesniegšana un atvēršana:**
      1. piedāvājumu sarunu procedūrai iesniedz līdz **2022. gada 17. oktobrim, plkst. 09.30,** Latvijā, Rīgā, Gogoļa ielā 3, 1. stāvā, 100. telpā (VAS „Latvijas dzelzceļš” Kancelejā). Piedāvājumu iesniedz personīgi, ar kurjera starpniecību vai ierakstītā vēstulē;
      2. piedāvājumu sarunu procedūrai atver **2022. gada 17. oktobrī, plkst. 10.00**, Latvijā, Rīgā, Gogoļa ielā 3, 3. stāvā, 344. kabinetā;
      3. piedāvājumu, kas iesniegts komisijai pēc 1.4.1. punktā noteiktā termiņa, pasūtītājs nosūta atpakaļ pretendentam bez izskatīšanas;
      4. sarunu procedūrā Pretendentam ir jāiesniedz 2 (divus) piedāvājuma variantus (nosacījumus skat. nolikuma 2.5.7. punktā);
      5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz 1.4.1. punktā noteiktajam termiņam. Šādā gadījumā pretendents uz aploksnes norāda „Piedāvājuma grozījums” vai „Piedāvājuma atsaukums”. Iestājoties šādiem apstākļiem, komisija izskata un vērtē vienīgi aktuālo (jauno) piedāvājumu;
      6. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
      7. piedāvājumu atvēršana nav atklāta**[[1]](#footnote-1)**;
      8. komisija piedāvājumus atver to iesniegšanas secībā, nolasot pretendenta nosaukumu un piedāvāto cenu par katru sarunu procedūras priekšmetu daļu pilnā apjomā, kā arī paziņo, vai ir iesniegts piedāvājuma nodrošinājums.
   5. **Piedāvājuma derīguma termiņš:** 100 (viens simts) dienas no piedāvājuma atvēršanas dienas.
   6. **Piedāvājuma nodrošinājums:**
      1. piedāvājuma nodrošinājuma summa ir noteikta katrai sarunu procedūras priekšmeta daļai atsevišķi un tās ir šādas:

1. daļa – piedāvājuma nodrošinājums **30 000.00** **EUR** *(trīsdesmit tūkstoši euro un 0 centi)* bez PVN;

2. daļa – piedāvājuma nodrošinājums **2 000.00 EUR** *(divi tūkstoši euro un 0 centi)* bez PVN;

3. daļa – piedāvājuma nodrošinājums **1 600.00 EUR** *(viens tūkstotis seši simti euro un 0 centi)* bez PVN;

* + 1. piedāvājuma nodrošinājums jāiesniedz kredītiestādes izsniegtas garantijas veidā *(skat. arī formu sarunu procedūras nolikuma 5. pielikumā*) vai kā pretendenta naudas summas iemaksa pircēja bankas kontā: LV26RIKO0000084909460, banka: Luminor Bank AS Latvijas filiāle, bankas kods: RIKOLV2X, maksājuma mērķī norādot: *„Piedāvājuma nodrošinājums SPap: „Arktiskās dīzeļdegvielas piegāde SIA “LDZ ritošā sastāva serviss” vajadzībām” (iepirkuma identifikācijas Nr. LDZ 2022/178-SPA) daļai Nr.\_\_”*. Piedāvājuma nodrošinājuma iemaksai jābūt iemaksātai (uzskatāmi redzamai pircēja bankas kontā) līdz piedāvājuma iesniegšanas brīdim. Ja piedāvājuma nodrošinājums tiek veikts kā pretendenta naudas summas iemaksa pircēja bankas kontā, pretendentam iesniedzot piedāvājumu, jāpievieno maksājuma uzdevums. Valūta, kādā nodrošinājuma devējs izmaksā pircējam piedāvājuma nodrošinājumu, vai pretendents veic piedāvājuma nodrošinājuma summas iemaksu, ir EUR.
    2. piedāvājuma nodrošinājumam jāgarantē, ka nodrošinājuma devējs izmaksā pircējam (pēc pircēja pirmā rakstiskā pieprasījuma, neprasot papildus pamatojumu savai prasībai) piedāvājuma nodrošinājuma summu, vai pircējs ietur sev par labu iemaksāto piedāvājuma nodrošinājuma summu, ja:
       1. pretendents atsauc savu piedāvājumu, kamēr ir spēkā piedāvājuma nodrošinājums;
       2. pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis (iemaksājis pircēja bankas kontā) pircējam nolikumā un iepirkuma līgumā paredzēto līguma nodrošinājumu;
       3. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu pircēja noteiktajā termiņā;
    3. piedāvājuma nodrošinājumu iesniedz (iemaksā pircēja bankas kontā) ar derīguma termiņu, kas nevar būt īsāks par piedāvājuma derīguma termiņu (sk. nolikuma 1.5. punktu) un tas ir spēkā īsākajā no šādiem termiņiem:
       1. nolikuma 1.5. punktā minētā piedāvājuma derīguma termiņā, kas noteikts, skaitot no piedāvājumu atvēršanas dienas, vai jebkurā piedāvājuma derīguma termiņa pagarinājumā, kuru pasūtītājam (pircējam) rakstveidā paziņojis pretendents un piedāvājuma nodrošinājuma devējs;
       2. līdz iepirkuma līguma noslēgšanai un līguma nodrošinājuma iesniegšanai (līguma nodrošinājuma summas iemaksai pircēja bankas kontā);
    4. piedāvājuma nodrošinājums zaudē savu spēku dienā, kad izraudzītais pretendents iesniedz (iemaksā pircēja bankas kontā) līguma nodrošinājumu;
    5. pircējs pretendentam, kam nav piešķirtas līguma slēgšanas tiesības, piedāvājuma nodrošinājumu izsniedz atpakaļ vai atmaksā iemaksāto naudas summu 5 (piecu) darba dienu laikā pēc tā 1.6.4. punktā noteiktā spēkā esamības termiņa beigām.
  1. **Piedāvājuma noformēšana:**
     1. piedāvājumu iesniedz slēgtā (aizlīmētā) iepakojumā (aploksnē), kurā ievieto piedāvājuma oriģināla un kopijas eksemplāru, uz tā norāda:

„Piedāvājums sarunu procedūrai ar publikāciju „Arktiskās dīzeļdegvielas piegāde SIA “LDZ ritošā sastāva serviss” vajadzībām” (iepirkuma identifikācijas Nr. LDZ 2022/178-SPA). Neatvērt līdz 2022. gada 17. oktobrim plkst.10.00” un adresē: VAS „Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547. Uz piedāvājuma iepakojuma (aploksnes) norāda arī pretendenta nosaukumu, adresi, e-pastu un tālruņa numuru;

* + 1. sarunu procedūrā iesniedz 1 (vienu) piedāvājuma oriģinālu un 1 (vienu) kopiju. Uz piedāvājuma oriģināla titullapas norāda „ORIĢINĀLS”, uz piedāvājuma kopijas titullapas - „KOPIJA”. Ja starp sējumiem t.sk. papīra un elektroniskā formātā iesniegtajiem piedāvājumiem tiks konstatētas pretrunas, par pareizu tiks uzskatīts piedāvājuma oriģināls papīra formātā.

Pretendentam finanšu piedāvājums (finanšu aprēķins) jāiesniedz arī *MS Excel* formā. Finanšu piedāvājuma elektroniskā versija iesniedzama pēc piedāvājumu iesniegšanas termiņa beigām 1 (vienas) darba dienas laikā, nosūtot to uz pieprasījumā norādīto e-pasta adresi;

* + 1. piedāvājumu iesniedz cauršūtu vai caurauklotu, izņemot piedāvājuma nodrošinājumu (nolikuma 1.7.4. punkts), kas iesniedzams vienlaikus ar piedāvājumu, bet necauršūts/necaurauklots), rakstveidā latviešu valodā vai citā valodā, pievienojot tulkojumu latviešu valodā. Par dokumentu tulkojuma atbilstību oriģinālam atbild pretendents;
    2. piedāvājuma nodrošinājumu iesniedz kā atsevišķu dokumentu (necauršūtu/necaurauklotu kopā ar piedāvājumu, kā arī ievērojot nolikuma 1.6.2. punkta papildus prasības, ja piedāvājuma nodrošinājumu iesniedz kā naudas summas iemaksu pircēja bankas kontā);
    3. piedāvājuma un tam pievienoto dokumentu izstrādāšanā un noformēšanā ievēro Ministru kabineta Ministru kabineta 2018. gada 4. septembra noteikumi Nr.558 „Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu apliecināšanu u.tml.);

Ārvalsts ieinteresētais piegādātājs piedāvājuma noformēšanā ievēro tā reģistrācijas valsts normatīvos aktus, kas reglamentē dokumentu vispārīgās noformēšanas prasības, kas vistuvāk atbilst Latvijas Republikas attiecīgajam normatīvajam dokumentam;

* + 1. saskaņā ar tehnisko specifikāciju (turpmāk – Tehniskā specifikācija) pretendents noformē finanšu piedāvājumu (nolikuma 1. pielikuma sadaļa „Finanšu piedāvājums”);
    2. finanšu piedāvājumā cenu - **pretendenta piedāvāto novirzi no Platt’s cenas** (skatīt nolikuma 1. pielikumā sadaļā „Finanšu piedāvājums”) norāda ASV dolāros (Amerikas Savienoto Valstu dolārs). Norādot cenas, skaitļi tiek noapaļoti līdz simtdaļām (divi cipari aiz komata);
    3. piedāvājuma cenā (finanšu piedāvājumā) jābūt iekļautām pilnīgi visām pretendenta izmaksām:
       1. kas saistītas ar preces piegādi līdz Latvijas Republikas robežai un/vai līdz pretendenta akcīzes preču vai muitas noliktavai, ja piegāde veicama no pretendenta akcīzes preču vai muitas noliktavas, t.sk. personāla un administratīvās izmaksas, sociālais nodoklis, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas;
    4. piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai **novirzei no Platt’s cenas** līguma izpildes laikā jābūt nemainīgai: arī valūtas kursa, cenu inflācijas un citu preces izmaksu ietekmējošu faktoru izmaiņu gadījumos;
    5. informāciju, kas ir komercnoslēpums atbilstoši Komerclikuma 19. pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Sabiedrisko pakalpojumu sniedzēju iepirkumu likumā ir noteikta par vispārpieejamu informāciju.
  1. **Piedāvājumā iekļaujamā informācija un dokumenti[[2]](#footnote-2):**
     1. pieteikums dalībai sarunu procedūrā (noformēts atbilstoši nolikuma 1. pielikumā pievienotajai veidlapas formai);
     2. Tehniskais piedāvājums (noformēts atbilstoši nolikuma 2. pielikumā pievienotajai veidlapas formai);
     3. preces ražotāja izsniegts dokuments (apliecināta kopija) - kvalitātes sertifikāts vai akreditētas laboratorijas izsniegts testēšanas pārskats vai preces atbilstības sertifikāts ar akreditētas laboratorijas izniegtu testēšanas pārskatu standartam LVS EN 590+A1:2017 dīzeļdegviela;
     4. ja pretendenta piedāvātā preceneatbilst nolikuma 1.8.3. un 2.2. punktā noteiktajam standartam – pretendents iesniedz ražotāja dokumentāciju vai Eiropas standartiem atbilstošu Latvijas vai citas valsts testēšanas un kalibrēšanas laboratoriju un sertificēšanas un inspicēšanas institūciju izsniegtu apliecinājumu par piedāvātās preces pārbaudes rezultātiem, kas pierāda, ka piedāvājums ir ekvivalents;
     5. ražotāja vai autorizēta vairumtirgotāja izsniegts dokuments – kopija (licences, līgumi vai ražotāja, vai autorizēta vairumtirgotāja apliecinājumi), kas apliecina pretendenta tiesības piegādāt sarunu procedūras priekšmetā minēto preci (par katru piedāvāto sarunu procedūras priekšmeta daļu) (*ja pretendents iesniedz autorizēta vairumtirgotāja izsniegtu dokumentu, tad jāiesniedz arī autorizētam vairumtirgotājam izsniegta ražotāja dokumenta kopiju par pārstāvniecības tiesībām*);
     6. speciāla atļauja (licence), kas apliecina pretendenta tiesības veikt darbības ar akcīzes precēm (naftas produktiem) – nosūtīt dīzeļdegvielu uz pircēja akcīzes preču noliktavām *(nav attiecināms uz pretendentiem, kuri neietilpst Eiropas Savienības dalībvalstu sastāvā)*;
     7. piedāvājuma nodrošinājums (noformēts atbilstoši nolikuma 1.6. un 1.7.4. punkta noteikumiem un 5. pielikumam);
     8. informācija (atbilstoši nolikuma 3. pielikumā norādītajai formai) par pretendenta pēdējo 3 (trīs) darbības gadu laikā (vai atbilstoši saimnieciskās darbības periodam, ja pretendents darbojas īsāku laika periodu nekā 3 (trīs) gadi) sekmīgi izpildītu vismaz 1 (vienu) līdzvērtīgu pēc satura un apjoma piegādi *(atbilstoši sarunu procedūras priekšmeta daļai, kurā pretendents sniedz piedāvājumu*);
     9. informācija (atbilstoši nolikuma 4. pielikumā pievienotajai formai) no ikgadējā Valsts ieņēmumu dienestam iesniegtā peļņas vai zaudējumu pārskata par pretendenta finansiālo apgrozījumu par pēdējiem 3 (trīs) finanšu atskaites gadiem vai atbilstoši saimnieciskās darbības periodam, ja pretendents darbojas īsāku laika periodu nekā 3 (trīs) gadi. *Ārvalsts pretendentam* jāiesniedz informācija no atbilstoši tā reģistrācijas valsts praksei pārbaudīta un apstiprināta gada finanšu pārskata;
     10. **ārvalsts pretendentam**:
         1. ārvalsts kompetentas institūcijas izdota izziņa, kas apliecina, ka pretendents (un persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu) ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, nav atzīts par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;
         2. ārvalsts kompetentas institūcijas izdota izziņa, kas apliecina, ka pretendents ārvalstī nav atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;
         3. ārvalsts kompetentas institūcijas izdota izziņa, kas apliecina, ka pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, nav atzīts par vainīgu konkurences tiesību pārkāpumā (kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu) vai horizontālā karteļa vienošanās (izņemot gadījumu, kad attiecīgā institūcija, konstatējot konkurences tiesību pārkāpumu, iecietības programmas ietvaros pretendentu ir atbrīvojusi no naudas soda vai naudas sodu samazinājusi);
         4. ārvalsts kompetentas institūcijas izdota izziņa, kas apliecina, ka pretendentam nav pasludināts maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu un tas neatrodas likvidācijas stadijā;
         5. ārvalsts kompetentas institūcijas izdota izziņa, kas apliecina, ka pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
         6. komersanta reģistrācijas dokumenta kopija/izdruka;
         7. kompetentas institūcijas izdots dokuments par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis;
     11. *(tikai Latvijas Republikā reģistrētam pretendentam un, ja piedāvājumu neparaksta uzņēmuma likumiskais pārstāvis)* dokuments, kas apliecina sarunu procedūras piedāvājumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis.
  2. **Pasūtītājam iesniedzamo dokumentu derīguma termiņš:**
     1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas Republikas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas – ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu;
     2. komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas neviens no nolikuma 3.1. punktā minētajiem obligātajiem pretendentu izslēgšanas noteikumiem, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
  3. **Sarunu procedūras dokumentu izsniegšana un informācijas sniegšana:**
     1. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, Pasūtītāja tīmekļvietnē [*www.ldz.lv*](http://www.ldz.lv) sadaļā “*Iepirkumi*” pie attiecīgā iepirkuma sludinājuma.
     2. Ja Pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, Pasūtītājs tos izsūta vai izsniedz ieinteresētajiem piegādātājiem (pretendentiem) 6 (sešu) dienu laikā pēc tam, kad saņemts šo dokumentu pieprasījums.
     3. Pasūtītājs nodrošina ieinteresētajiem piegādātājiem iespēju iepazīties uz vietas ar iepirkuma dokumentiem, sākot no iepirkuma izsludināšanas brīža VAS „Latvijas dzelzceļš” Iepirkumu birojā, Gogoļa ielā 3, Rīgā, LV-1547, 3. stāvā, 344. kabinetā (līdzi ņemot personu apliecinošu dokumentu un sakarā ar caurlaižu režīmu, apmeklējumu piesakot iepriekš nolikumā norādītājai pasūtītāja kontaktpersonai).
     4. **Ieinteresētajam piegādātājam ir pienākums sekot līdzi Pasūtītāja tīmekļvietnē** [*www.ldz.lv*](http://www.ldz.lv) sadaļā “Iepirkumi” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.
     5. informācijas apmaiņa starp pasūtītāju (komisiju) no vienas puses un pretendentu notiek rakstveidā elektroniski – pa e-pastu, vai, ja ieinteresētais piegādātājs to īpaši ir norādījis, pa pastu. Ieinteresētajam piegādātājam papildus dokumentus vai informāciju par sarunu procedūras dokumentos iekļautajām prasībām komisija izsūta uz e-pastu vai, ja pretendents to īpaši ir norādījis, pa pastu. Pretendentam informāciju par sarunu procedūras rezultātiem izsūta pa e-pastu vai, ja pretendents to īpaši ir norādījis, pa pastu;
     6. pasūtītājs sarunu procedūras dokumentus un visus papildus nepieciešamos dokumentus izsūta vai izsniedz pretendentam 6 (sešu) dienu laikā pēc attiecīga pieprasījuma saņemšanas;
     7. ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis pasūtītājam uz nolikuma 1.3. punktā norādīto e-pasta adresi papildu informāciju (skaidrojumu) par iepirkumu, pasūtītājs to sniedz 5 (piecu) darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi;
     8. pasūtītājs ievieto nolikuma 1.10.7. punktā minēto informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi ieinteresētajam piegādātājam, kurš uzdevis jautājumu;
     9. ieinteresētais piegādātājs nolikuma informācijas pieprasījumu iesniedz pasūtītājam personīgi, nosūta pa pastu (adresi sk. 1.2.1. punktā) vai uz e-pastu (e-pasta adresi sk. nolikuma 1.3. punktā);
     10. ja ieinteresētajam piegādātājam vai pretendentam nav iespējams nolikuma 1.10.2. punktā minēto informāciju saņemt elektroniski, par to savlaicīgi (ne vēlāk kā 5 (piecu) dienu laikā pēc nolikuma saņemšanas) ir jāinformē nolikuma 1.3. punktā norādītā kontaktpersona;
     11. ja ieinteresētais piegādātājs vēlas atteikties no turpmākas papildus dokumentu, informācijas vai atbilžu uz pieprasījumiem par sarunu procedūras dokumentos iekļautajām prasībām saņemšanas, attiecīgs paziņojums nosūtāms nolikuma 1.3. punktā norādītajai kontaktpersonai e-pasta formā;
     12. iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6. panta 1. daļas f) apakšpunktu. Personas datu apstrādes pārzinis ir VAS “Latvijas dzelzceļš” un SIA “LDZ ritošā sastāva serviss”.

1. **INFORMĀCIJA PAR SARUNU PROCEDŪRAS PRIEKŠMETU**
   1. **Sarunu procedūras priekšmets:** arktiskās dīzeļdegvielas piegāde līdz pircēja norādītajām piegādes vietām saskaņā ar nolikumu un tā pielikumiem.
   2. **Sarunu procedūras priekšmets ir sadalīts sekojošās daļās:**

|  |  |  |
| --- | --- | --- |
| **Daļas Nr.** | **Nosaukums, standarts** | **Daudzums (plānotais)** |
| 1. | Dīzeļdegviela LVS EN 590+A1:2017  0. arktiskā klase (A0) | 9 000 (deviņi tūkstoši)  (+/-) 25% (divdesmit pieci procenti)\* tonnas |
| 2. | Dīzeļdegviela LVS EN 590+A1:2017  1. arktiskā klase (A1) | 240 (divi simti četrdesmit)  ( +/-) 25% (divdesmit pieci procenti)\* tonnas |
| 3. | Dīzeļdegviela LVS EN 590+A1:2017  2. arktiskā klase (A2) | 180 (viens simts astoņdesmit)  ( +/-) 25% (divdesmit pieci procenti)\* tonnas |

\* **Norādīto novirzi (+/-) 25% nosaka Pircējs pēc saviem ieskatiem.****Ņemot vērā klimatiskos apstākļus, Pircējs ir tiesīgs nepasūtīt 1. arktikās kases un 2. arktiskās klases klases dīzeļdegvielu.**

* 1. Piedāvājumu var iesniegt gan par visu sarunu procedūras priekšmetu kopumā, gan atsevišķām tā daļām pilnā apjomā.
  2. **Tehniskā specifikācija:** pretendents apņemas piegādāt preci saskaņā ar Tehnisko specifikāciju (nolikuma 2. pielikums).
  3. **Preces piegādes būtiskākie noteikumi:**
     1. līguma darbības termiņš: līgums stājas spēkā no tā abpusējas parakstīšanas brīža un turpinās līdz 2023. gada 31. martam;
     2. piegādes termiņš: **pēc līguma noslēgšanas līdz 2023. gada 31. martam;**
     3. preces piegāde: paredzēta pa daļām atbilstoši Pircēja noteiktam piegādes plānam, kurš tiek paziņots rakstiski divas reizes mēnesī;

*A1 un A2 klases dīzeļdegvielas piegāde notiek tikai pēc Pircēja atsevišķa rakstiska pieprasījuma, ņemot vērā klimatiskos apstākļus. Pircējs ir tiesīgs nepasūtīt 1. arktiskās klases un 2. arktiskās klases dīzeļdegvielu.*

* + 1. piegādes vietas: saskaņā ar Tehnisko specifikāciju (sk. nolikuma 2. pielikumu);
    2. preces dokumentācija: katras piegādātās dīzeļdegvielas partijas atbilstību augstāk minētajām prasībām pretendents apliecina ar akreditētas atbilstības novērtēšanas institūcijas atbilstības sertifikātu vai akreditētas laboratorijas testēšanas pārskatu, kas attiecas uz konkrēto piegādāto partiju vai ražotāja izsniegtu kvalitātes sertifikātu, ja produkcija tiek piegādāta tieši no ražotāja ārpus Eiropas Savienības teritorijas. Atbilstības apliecinājumiem jābūt izsekojamiem. Pretendents kopā ar pirmo piegādes partiju iesniedz pircēja pārstāvim produkcijas ražotāja izsniegtu drošības datu lapas oriģinālu, kas atbilst Eiropas Parlamenta un Padomes Regulai (EK) Nr.1907/2006 (REACH) II. pielikumu un Komisijas Regulai (ES) 2015/830 (sk. arī nolikuma 7. pielikumu);
    3. preces daudzums: saskaņā ar nolikuma Tehnisko specifikāciju atbilstoši katrai sarunu procedūras daļai. Pircējam nav pienākums iepirkt visu Tehniskajā specifikācijā norādīto preces apjomu. Pircējs ir tiesīgs visā līguma darbības laikā pēc sava ieskata vairākkārtīgi uz laiku līdz *2 (diviem) mēnešiem* atteikties no Produkcijas pasūtīšanas, atbilstoši līguma 2.4. punkta noteikumiem, nosūtot Piegādātājam par to rakstisku paziņojumu 20 (divdesmit) kalendāra dienas iepriekš (*nosūtītā dokumenta reģistrācijas datums Pircēja lietvedībā*). Pircējs ir tiesīgs pagarināt nolikuma 2.5.2. punktā noteikto preces piegādes termiņu līdz pilnai preces piegādes daudzuma izpildei, ja līdz noteiktā piegādes termiņa beigām pircējs nav pasūtījis līguma 2.3. punktā noteikto preces daudzumu.

2.5.7. samaksas nosacījumi:

2.5.7.1. 1.variants: pasūtītājs veic samaksu par piegādāto preci ne mazāk kā 30 (trīsdesmit) kalendāra dienu laikā no dienas, kad parakstīts pieņemšanas dokuments (par piegādāto preci) un saņemts atbilstošs rēķins;

2.5.7.2. 2.variants: pasūtītājs veic samaksu par piegādāto preci ne mazāk kā 10 (desmit) kalendāra dienu laikā no dienas, kad parakstīts pieņemšanas dokuments (par piegādāto preci) un saņemts atbilstošs rēķins.

* + 1. Pircējs norēķinās **par piegādāto preci *euro* valūtā**, piemērojot Eiropas Centrālās bankas (ECB) noteikto valūtas konvertācijas kursu rēķina izrakstīšanas dienā.
    2. preces cena tiek noteikta pēc šādas formulas:

*Platt’s vidējā no kotēšanas nozīmēm priekš „Diesel 10 ppm NWE”, kuras publicētas aģentūras S&P Global Platts publikācijā „EUROPEAN MARKETSCAN” zem virsraksta „Northwest Europe cargoes CIF NWE/ Basis ARA” un* ***pluss/mīnus \_\_\_\_\_\_\_ ASV dolāri*** *par vienu tonnu dienā, kad dīzeļdegviela šķērso Latvijas Republikas robežu (Latvijas robežstacijas zīmogā norādītais datums dzelzceļa pavadzīmē), ja prece tiek piegādāta no ārvalstīm vai dienā, kad prece tiek nosūtīta no muitas vai akcīzes preču noliktavas (nosūtīšanas stacijas zīmogā uzrādītais datums dzelzceļa pavadzīmē) Latvijā. Gadījumā, ja robežas šķērsošanas vai nosūtīšanas diena ir brīvdiena vai svētku diena, kad „EUROPEAN MARKETSCAN” netiek publicēts, par pamatu cenas aprēķinam tiek izmantotas iepriekšējās, robežas šķērsošanas vai nosūtīšanas dienai tuvākās dienas S&P Global Platts „EUROPEAN MARKETSCAN” publikācijas.*

*Robežas šķērsošanas vai nosūtīšanas datums tiek fiksēts Latvijas Republikas robežstacijas (stacijas) zīmogā dzelzceļa pavadzīmē un VAS „Latvijas dzelzceļš” Informācijas tehnoloģiju centra APOVS terminālā. Gadījumā, ja Latvijas robežstacijas vai nosūtīšanas zīmogā norādītais datums atšķiras no APOVS termināla datiem par robežas šķērsošanas vai nosūtīšanas datiem, par norēķinu pamatu tiek uzskatīti APOVS termināla dati.*

* 1. Pasūtītājs/pircējs ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu un līguma kopējo summu vai noslēgt līgumu par kādu sarunu procedūras priekšmeta daļu.

1. **PRETENDENTU IZSLĒGŠANAS NOTEIKUMI**

**3.1. Pasūtītājs izslēdz pretendentu no turpmākās dalības sarunu procedūrā, neizskata piedāvājumu, kā arī pircējs neslēdz iepirkuma līgumu ar pretendentu, uz kuru attiecas jebkurš no šādiem gadījumiem:**

3.1.1. pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

3.1.2. pretendents ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;

3.1.3. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, iecietības programmas ietvaros pretendentu ir atbrīvojusi no naudas soda vai naudas sodu samazinājusi;

3.1.4. ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam iepirkuma līguma izpildes beigu termiņam pretendents būs likvidēts;

3.1.5. pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 (viens simts piecdesmit) *euro*;

3.1.6. ir konstatēts, ka uz pretendentu ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

3.1.7. pretendents, tā darbinieks vai pretendenta piedāvājumā norādītā persona konsultējusi vai citādi bijusi iesaistīta iepirkuma dokumentu sagatavošanā;

3.1.8. pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.

**3.2. Kvalifikācijas prasības:**

3.2.1. pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām;

3.2.2. pretendents piedāvā piegādāt nolikuma (tai skaitā, Tehniskās specifikācijas) prasībām atbilstošu preci *atbilstoši sarunu procedūras priekšmeta daļai, kurā pretendents sniedz piedāvājumu*);

3.2.3. pretendents ir tiesīgs veikt sarunu procedūras priekšmetā minētās preces piegādi, ko apliecina attiecīgās preces ražotājs vai autorizēts vairumtirgotājs;

3.2.4. pretendents ir tiesīgs veikt darbības ar akcīzes precēm (naftas produktiem) – nosūtīt dīzeļdegvielu uz pircēja akcīzes preču noliktavām *(nav attiecināms uz pretendentiem, kuri neietilpst Eiropas Savienības dalībvalstu sastāvā)*;

3.2.5. pretendents iesniedz nolikuma prasībām atbilstošu piedāvājuma nodrošinājumu;

3.2.6. pretendents pēdējo 3 (trīs) darbības gadu laikā ir sekmīgi veicis vismaz 1 (vienu) sarunu procedūras priekšmetam līdzvērtīgu (pēc satura un apjoma) preces piegādi *(atbilstoši sarunu procedūras priekšmeta daļai, kurā pretendents sniedz piedāvājumu*);

3.2.7. pretendenta gada finanšu vidējais apgrozījums pēdējos 3 (trīs) finanšu atskaites gados no ikgadējā Valsts ieņēmumu dienestam iesniegtā peļņas vai zaudējumu pārskata vai atbilstoši saimnieciskās darbības periodam, ja pretendents darbojas īsāku laika periodu nekā 3 (trīs) gadi (*ārvalsts pretendentam* – no atbilstoši tā valsts praksei pārbaudīta un apstiprināta gada finanšu pārskata) ir 2 (divas) reizes lielāks par pretendenta piedāvājumā piedāvāto līgumcenu katrā sarunu procedūras priekšmeta daļā atsevišķi;

3.2.8. pasūtītājam ir tiesības noraidīt pretendenta piedāvājumu, ja pretendentam uz piedāvājumu atvēršanas dienu ir neizpildītas saistības pret pircēju, kas izriet no pircēja un pretendenta iepriekš noslēgta preces/pakalpojumu piegādes līguma, ja pircējs un pretendents nav rakstiski vienojušies par saistību izpildes termiņa pagarināšanu.

1. **PRETENDENTU PIEDĀVĀJUMU IZVĒRTĒŠANA**

**4.1. Piedāvājumu izvēles kritērijs:** sarunu procedūras nolikuma prasībām atbilstošs piedāvājums ar viszemāko cenu katrā sarunu procedūras priekšmeta daļā pilnā apjomā.

**4.2.** Iepirkuma komisija, vērtējot piedāvājumus, salīdzina šādus piedāvājuma variantus:

4.2.1. 1.variants: ja līgums paredz līguma summa apmaksas termiņu 30 (trīsdesmit) kalendāra dienu laikā no dienas, kad parakstīts pieņemšanas dokuments (par piegādāto preci) un saņemts atbilstošs rēķins;

4.2.2. 2.variants: ja līgums paredz līguma summas apmaksas termiņu 10 (desmit) kalendāra dienu laikā no dienas, kad parakstīts pieņemšanas dokuments (par piegādāto preci) un saņemts atbilstošs rēķins;

**4.3.** Iepirkuma komisija, salīdzinot 4.2. punktā minētos variantus, ilgtspējīgai uzņēmuma fiskālās disciplīnas nodrošināšanai, ņem vērā pasūtītāja finanšu līdzekļu izlietojuma riskus un to pamatotību, izdevumu slogu maksājumu administrēšanā, samazinot ārējo faktoru negatīvu ietekmi uz pasūtītāja interesēm.

**4.4. Piedāvājumu vērtēšanas kārtība:**

4.4.1. komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības. Izvērtējot piedāvājumus, pārbauda piedāvājuma (tajā iekļauto dokumentu) noformējuma un satura atbilstību nolikuma prasībām, vai piedāvājumā ir iekļauti visi dokumenti (t.sk. atbilstošs piedāvājuma nodrošinājums) atbilstoši nolikuma prasībām, pretendenta kvalifikācijas atbilstību nolikuma prasībām un pārliecinās, vai uz pretendentu neattiecas nolikuma 3.1. punktā minētie izslēgšanas gadījumi.

Ja pretendents vai pretendenta piedāvājums neatbilst kādām no minētajām prasībām, komisija lemj par pretendenta piedāvājuma noraidīšanu un pretendenta izslēgšanu no turpmākās dalības sarunu procedūrā. Ja piedāvājumā ir pieļauta noformējuma prasību neatbilstība (tai skaitā, dokumentācija nav noformēta atbilstoši nolikuma un tā pielikumos noteiktajai dokumentu saturiskajai struktūrai), komisija vērtē to būtiskumu un lemj par piedāvājuma noraidīšanas pamatotību.

*Ja ar piedāvājuma dokumentiem nav iesniegts atbilstošs piedāvājuma nodrošinājums, iepirkuma komisija noraida pretendenta piedāvājumu un izslēdz pretendentu no turpmākās dalības sarunu procedūrā;*

4.4.2. pēc nolikuma 4.4.1. punktā minētās pārbaudes komisija izvērtē pretendenta piedāvājuma atbilstību nolikuma tehniskajām prasībām. Ja piedāvājums neatbilst minētajām prasībām, komisija lemj par pretendenta piedāvājuma noraidīšanu un pretendenta izslēgšanu no turpmākās dalības sarunas procedūrā;

4.4.3. komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus;

4.4.4. pasūtītājs var prasīt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;

4.4.5. ja pretendentu piedāvājumi pircējam nav izdevīgi, komisija ir tiesīga pirms lēmuma par sarunu procedūras rezultātiem pieņemšanas piedāvāt visiem pretendentiem, kuri iesnieguši nolikuma prasībām atbilstošus piedāvājumus, samazināt piedāvājuma cenu (sarunu procedūras priekšmeta daļas, par kuru pretendents iesniedzis piedāvājumu, attiecīgajās daļās);

4.4.6. pēc nolikuma 4.4.1. - 4.4.5. punktā minētajām pārbaudēm un sarunām (ja nepieciešams) komisija piedāvājumus izvērtē un pēc nepieciešamības un/vai komisijas ieskatiem pirms sarunu procedūras uzvarētāja apstiprināšanas pieprasa pretendentam, kura piedāvājums atbilst sarunu procedūras nolikuma prasībām un ir ar viszemāko cenu par katru sarunu procedūras priekšmeta daļu pilnā apjomā vai par sarunu procedūras priekšmetu kopumā, **iesniegt** Iekšlietu ministrijas Informācijas centra izdotu izziņu no Sodu reģistra, kas apliecina, ka uz pretendentu (un personu, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu) nav attiecināmi sarunu procedūras nolikuma 3.1.1., 3.1.2. un 3.1.3. punktā minētie izslēgšanas noteikumi;

4.4.7. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11. 1 panta pirmajā daļā noteiktās sankcijas, kuras ietekmē līguma izpildi;

4.4.8. pēc nolikuma 4.4.6. un 4.4.7. punktā pieprasītās un saņemtās informācijas izvērtēšanas, komisija izvēlas sarunu procedūras priekšmeta prasībām atbilstošu piedāvājumu ar viszemāko cenu par katru sarunu procedūras priekšmeta daļu pilnā apjomā, kuru iesniedzis pretendents, uz kuru nav attiecināmi nolikuma 3. punktā minētie izslēgšanas gadījumi.

**5. SARUNAS AR PRETENDENTIEM**

**5.1.** Sarunas, ja nepieciešams, var tikt rīkotas pēc piedāvājumu pārbaudes vai piedāvājumu pārbaudes gaitā, ja:

5.1.1. komisijai nepieciešami pretendentu piedāvājumu precizējumi un / vai skaidrojumi;

5.1.2. nepieciešams vienoties par iespējamām izmaiņām sarunu procedūras priekšmetā;

5.1.3. nepieciešams vienoties par līguma projekta (nolikuma 7. pielikums) būtiskiem noteikumiem, piemēram, izpildes termiņos, tehniskajos noteikumos;

5.1.4. nepieciešams vienoties par pircējam iespējami izdevīgāku preces cenu un samaksas noteikumiem;

**5.2.***(ja nepieciešams)* var tikt noteikta atkārtota piedāvājumu un/vai finanšu piedāvājumu iesniegšana. Šādā gadījumā atkārtoti iesniegto piedāvājumu atvēršana nav atklāta[[3]](#footnote-3);

**5.3.** sarunas tiks protokolētas.

**6. lēmuma pieņemšana**

**6.1.** Pēc piedāvājumu pārbaudes, sarunām (ja nepieciešams), komisija izvēlas uzvarētāju, uz kuru nav attiecināmi nolikumā minētie izslēgšanas gadījumi, un kurš iesniedzis sarunu procedūras priekšmetam atbilstošu piedāvājumu ar viszemāko cenu par katru sarunu procedūras priekšmeta daļu pilnā apjomā.

* 1. Ja sarunu procedūrā nav iesniegti piedāvājumi vai, ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt vai pārtraukt sarunu procedūru.

**6.3.** Komisija ir tiesīga jebkurā brīdī izbeigt vai pārtraukt sarunu procedūru, ja tam ir objektīvs pamatojums.

**6.4**. Ja sarunu procedūrā iesniegts viens piedāvājums, komisija lemj, vai tas atbilst nolikuma prasībām, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.

**6.5.** Pēc piedāvājuma pārbaudes (un sarunām, ja nepieciešams)komisija pieņem lēmumu par sarunu procedūras rezultātiem vai sarunu procedūras izbeigšanu vai pārtraukšanu.

**6.6.** Pircēja valdes galīgā lēmuma par sarunu procedūras rezultātiem un līguma noslēgšanu pieņemšana iekšējos normatīvajos aktos noteiktajā kārtībā ir pamats līguma noslēgšanai ar sarunu procedūras uzvarētāju (atbilstoši nolikuma 7. pielikumam).

1. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA, līguma Nodrošinājuma nosacījumi**

**7.1.** Pircējs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātiem. Gadījumā, ja sarunu procedūra tika izbeigta vai pārtraukta, pircējs vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta.

* 1. Sarunu procedūras uzvarētājs 10 (desmit) dienu laikā no paziņojuma saņemšanas par sarunu procedūras rezultātiem ierodas pie pircēja noslēgt līgumu vai piedāvā parakstīt līgumu elektoniski ar drošu elektronisko parakstu. Ja sarunu procedūras uzvarētājs atsakās slēgt iepirkuma līgumu, komisija pieņem lēmumu slēgt līgumu ar nākamo pretendentu, kurš piedāvājis viszemāko cenu par attiecīgo sarunu procedūras priekšmeta daļu (-ām) pilnā apjomā, un uz kuru nav attiecināmi nolikumā minētie izslēgšanas gadījumi, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis viszemāko cenu, bet tas atsakās slēgt līgumu, komisija pieņem lēmumu pārtraukt sarunu procedūru, neizvēloties nevienu piedāvājumu. Galīgo lēmumu arī šajā gadījumā pieņem saskaņā ar nolikuma 6.6. punktu.
  2. Pēc iepirkuma līguma noslēgšanas izraudzītais pretendents atbilstoši iepirkuma līguma noteikumiem (nolikuma 7. pielikums) 10 (desmit) darba dienu laikā iesniedz pircējam līguma nodrošinājumu kredītiestādes izsniegtas garantijas veidā (nolikuma 6. pielikums) vai veic līguma nodrošinājuma summas iemaksu pircēja bankas kontā (bankas konta Nr. tiks norādīts līgumā), maksājuma mērķī norādot: „Līguma nodrošinājums līgumam \_\_\_ (datums) un Nr.\_\_\_”, par šādām summām:
     1. *sarunu procedūras priekšmeta 1.daļā -* par 0. arktiskās klases dīzeļdegvielas piegādi 45 000 EUR;
     2. *sarunu procedūras priekšmeta 2.daļā -* par 1. arktiskās klases dīzeļdegvielas piegādi 2 000 EUR;
     3. *sarunu procedūras priekšmeta 3.daļā -* par 2. arktiskās klases dīzeļdegvielas piegādi 1 600 EUR.

(sīkāk līguma nodrošinājumu nosacījumus skat. arī nolikuma 7. pielikuma 9. sadaļā un formu nolikuma 6. pielikumā).

* 1. ņemot vērā starp pircēju un izraudzīto pretendentu noslēgto iepirkuma līgumu, nodrošina ar garantiju izraudzītā pretendenta saistības pret pircēju, kādas tam var rasties, neizpildot iepirkuma līguma noteikumus. Valūta, kādā nodrošinājuma devējs izmaksā līguma nodrošinājumu, ir EUR.
  2. Iesniegtajam līguma nodrošinājumam jāgarantē, ka nodrošinājuma devējs samaksās pircējam (vai pircējs ieturēs) jebkuras pieprasītās summas samaksu noteiktās garantijas summas robežās pēc pircēja pirmā rakstiskā pieprasījuma, kurā paziņots, ka izraudzītais pretendents nav izpildījis līguma saistības, neprasot pircējam papildus pamatot savu prasību.
  3. Līguma nodrošinājumam jābūt spēkā līdz līguma saistību pilnīgai izpildei, vai vismaz 30 (trīsdesmit) kalendāra dienas pēc preces galīgās piegādes brīža.

**Pielikumā:**

**1. pielikums** – Pieteikums dalībai sarunu procedūrā /forma/ uz 3 (trīs) lp.;

**2. pielikums** – Tehniskā specifikācija */Tehniskā piedāvājuma forma/* uz 2 (divas) lp.;

**3. pielikums** – Informācija par pēdējo 3 (trīs) darbības gadu laikā pretendenta sekmīgi izpildītu (-iem līdzīgu (-iem) līgumu (-iem) /forma/ uz 1 (vienas) lp.;

**4. pielikums** – Informācija par pretendenta finanšu apgrozījumu /forma/ uz 1 (vienas) lpp.;

**5. pielikums** – Piedāvājuma nodrošinājums /forma/ uz 1 (vienas) lp.;

**6. pielikums** – Līguma nodrošinājums /forma/ uz 1 (vienas) lp.;

**7. pielikums** – Iepirkuma līguma projekts uz 9 (deviņām) lp.

VAS „Latvijas dzelzceļš”

Iepirkumu biroja vadītāja D. Smilktena

*A. Apšeniece +371 67234948*

**1. pielikums**

VAS „Latvijas dzelzceļš” sarunu procedūras ar publikāciju

„Arktiskās dīzeļdegvielas piegāde

SIA “LDZ ritošā sastāva serviss” vajadzībām” nolikumam

[*uz* *pretendenta uzņēmuma veidlapas*]

2022. gada „\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

**DALĪBAI SARUNU PROCEDŪRĀ AR PUBLIKĀCIJU**

„Arktiskās dīzeļdegvielas piegāde SIA “LDZ ritošā sastāva serviss” vajadzībām”

/forma/

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pretendenta nosaukums)

reģ.Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS „Latvijas dzelzceļš” organizētajā sarunu procedūrā ar publikāciju „Arktiskās dīzeļdegvielas piegāde SIA “LDZ ritošā sastāva serviss” vajadzībām” (iepirkuma identifikācijas Nr. LDZ 2022/178-SPA) (turpmāk – sarunu procedūra);
2. piedāvā piegādāt SIA „LDZ ritošā sastāva serviss” (turpmāk – pircējs) sarunu procedūras nolikuma priekšmetam, t.sk. Tehniskās specifikācijas (nolikuma 2. pielikums) prasībām atbilstošu preci par šādu cenu:

**Finanšu piedāvājums[[4]](#footnote-4)**

*(pretendents atzīmē tikai tās daļas, kurās iesniedz piedāvājumu)*

**1. variants** – pie nosacījuma, ja līgums paredz līguma summa apmaksas termiņu 30 (trīsdesmit) kalendāra dienu laikā no dienas, kad parakstīts pieņemšanas dokuments (par piegādāto preci) un saņemts atbilstošs rēķins:

|  |  |  |  |
| --- | --- | --- | --- |
| **Daļas**  **Nr.**  **p.k.** | **Preces nosaukums**  **(standarts)** | **Daudzums**  **(tonnas)** | **Vienības cena par 1 tonnu**  ***(jānorāda pretendenta piedāvātā (pluss/mīnus) novirze no Platt’s cenas, ASV dolāros ciparos un vārdos)\**** |
| 1. | Dīzeļdegviela LVS EN 590+A1:2017  **0. arktiskā klase (A0)** | 9 000  ( +/-) 25%[[5]](#footnote-5) |  |
| 2. | Dīzeļdegviela LVS EN 590+A1:2017  **1. arktiskā klase (A1)** | 240  ( +/-) 25%[[6]](#footnote-6) |  |
| 3. | Dīzeļdegviela LVS EN 590+A1:2017  **2. arktiskā klase (A2)** | 180  ( +/-) 25%[[7]](#footnote-7) |  |

**2. variants** – pie nosacījuma, ja līgums paredz līguma summas apmaksas termiņu 10 (desmit) kalendāra dienu laikā no dienas, kad parakstīts pieņemšanas dokuments (par piegādāto preci) un saņemts atbilstošs rēķins:

|  |  |  |  |
| --- | --- | --- | --- |
| **Daļas**  **Nr.**  **p.k.** | **Preces nosaukums**  **(standarts)** | **Daudzums**  **(tonnas)** | **Vienības cena par 1 tonnu**  ***(jānorāda pretendenta piedāvātā (pluss/mīnus) novirze no Platt’s cenas, ASV dolāros ciparos un vārdos)\**** |
| 1. | Dīzeļdegviela LVS EN 590+A1:2017  **0. arktiskā klase (A0)** | 9 000  ( +/-) 25%[[8]](#footnote-8) |  |
| 2. | Dīzeļdegviela LVS EN 590+A1:2017  **1. arktiskā klase (A1)** | 240  ( +/-) 25%[[9]](#footnote-9) |  |
| 3. | Dīzeļdegviela LVS EN 590+A1:2017  **2. arktiskā klase (A2)** | 180  ( +/-) 25%[[10]](#footnote-10) |  |

*\* piedāvājuma cena tiek noteikta pēc šādas formulas:* *Platts vidējā no kotēšanas nozīmēm priekš “Diesel 10 ppm NWE”, kuras publicētas aģentūras S&P Global Platts publikācijā “European Marketscan” zem virsraksta “Northwest Europe cargoes CIF NWE/Basis ARA” un (pluss/mīnus) Pretendenta piedāvātā novirze no cenas, izteikta ASV dolāros par vienu tonnu dienā, kad dīzeļdegviela šķērso Latvijas robežu (Latvijas robežstacijas zīmogā norādītais datums dzelzceļa pavadzīmē) vai dienā, kad prece tiek nosūtīta no muitas vai akcīzes preču noliktavas (nosūtīšanas stacijas zīmogs dzelzceļa pavadzīmē). Gadījumā, ja robežas šķērsošanas vai nosūtīšanas diena ir brīvdiena vai svētku diena, kad S&P Global Platts “European Marketscan” netiek publicēts, par pamatu cenas aprēķinam tiek izmantotas iepriekšējās, robežas šķērsošanas vai nosūtīšanas dienai tuvākās dienas S&P Global Platts “European Marketscan” publikācijas.*

*Robežas šķērsošanas vai nosūtīšanas datums tiek fiksēts Latvijas robežstacijas vai nosūtīšanas stacijas zīmogā dzelzceļa pavadzīmē un valsts akciju sabiedrības “Latvijas dzelzceļš” Informatīvās skaitļošanas centra APOVS terminālā. Gadījumā, ja Latvijas robežstacijas vai nosūtīšanas zīmogā norādītais datums atšķiras no APOVS termināla datiem par robežas šķērsošanas vai nosūtīšanas datiem, par norēķinu pamatu tiek uzskatīti APOVS termināla dati.*

1. apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam;
2. apliecina, ka neatbilst nevienam no sarunu procedūras nolikuma 3.1. punktā minētajiem pretendentu izslēgšanas gadījumiem;
3. apliecina, ka ir informēts, ka izpildoties kādam no sarunu procedūras nolikuma 3.1. punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pircējs var atteikties slēgt iepirkuma līgumu;
4. atzīst sava piedāvājuma derīguma termiņu ne mazāk kā 100 (viens simts) dienas no piedāvājuma atvēršanas dienas;
5. apliecina, ka ir tiesīgs veikt preces piegādi un garantē, ka prece tiks piegādāta saskaņā ar piedāvājumu un sarunu procedūras Tehnisko specifikāciju (sarunu procedūras nolikuma 2. pielikums);
6. garantē, ka sarunu procedūras priekšmetā minētā prece tiks piegādāta no piedāvājumā norādītajiem ražotājiem;
7. apliecina, ka piedāvājuma cenā ir iekļautas pilnīgi visas pretendenta izmaksas (pretedents atzīmē tikai tos punktus, attiecībā pret sarunu procedūras priekšmeta daļu, kurā sniedz piedāvajumu)*,* kas saistītas ar preces piegādi līdz Latvijas Republikas robežai un/vai līdz pretendenta akcīzes preču vai muitas noliktavai, ja piegāde veicama no pretendenta akcīzes preču vai muitas noliktavas, t.sk. personāla un administratīvās izmaksas, sociālais nodoklis, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas;
8. apzinās, ka piedāvājuma cenā neiekļautās izmaksas līguma izpildes laikā netiks kompensētas. Piedāvātā novirze no Platt’s cenas līguma izpildes laikā būs nemainīga arī valūtas kursa, cenu inflācijas un citu preces izmaksu ietekmējošu faktoru izmaiņu gadījumos;
9. garantē, ka visā līguma izpildes laikā nodrošinās preces piegādi 30 (trīsdesmit) kalendāra dienu laikā pēc atsevišķiem pircēja rakstveida pieprasījumiem un neatkarīgi no pieprasītā preces daudzuma;
10. apliecina, ka ar preci pie preces piegādes komplektā tiks iesniegti preču kvalitāti apliecinoši dokumenti saskaņā ar sarunu procedūras nolikuma un līguma prasībām;
11. apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā;
12. apliecina, ka līguma nodrošinājuma nosacījumi ir skaidri un 10 (desmit) darba dienu laikā pēc līguma noslēgšanas pircējam tiks iesniegts (iemaksāts) sarunu procedūras nolikuma prasībām atbilstoši noformēts līguma nodrošinājums;
13. apliecina, ka ir iepazinies ar „Latvijas dzelzceļš” koncerna mājas lapā [*www.ldz.lv*](http://www.ldz.lv) publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
14. apliecina, ka iepirkuma procedūras priekšmets un pretendents nav iekļauti un uz tiem nav attiecināmas starptautiskās vai nacionālās sankcijas, atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņos pasūtītājam;
15. garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_

(paraksts)

z.v.

Pretendenta adrese un bankas rekvizīti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numuri, oficiālā e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. pielikums**

VAS „Latvijas dzelzceļš” sarunu procedūras ar publikāciju

„Arktiskās dīzeļdegvielas piegāde

SIA “LDZ ritošā sastāva serviss” vajadzībām” nolikumam

**TEHNISKĀ SPECIFIKĀCIJA**\*

*/Tehniskā piedāvājuma forma/*

*\*Pēc Tehniskās specifikācijas pretendents noformē un iesniedz Tehnisko piedāvājumu atbilstoši piedāvātajai sarunu procedūras priekšmeta daļai/daļām.*

*\*\*Saskaņā ar Tehniskās specifikācijas (nolikuma 2. pielikums) un nolikuma nosacījumiem, pretendents var norādīt ekvivalentu preci (sk. arī nolikuma 1.8.4. punktu).*

SIA “LDZ ritošā sastāva serviss” (Pircēja) prasības (plānotās) arktiskajai dīzeļdegvielai (precei) un tās piegādei:

1. **Prece:**

|  |  |  |
| --- | --- | --- |
| **Daļas Nr.** | **Nosaukums, standarts** | **Daudzums (plānotais)** |
| 1. | Dīzeļdegviela LVS EN 590+A1:2017  0. arktiskā klase (A0)*\*\** | 9 000 (deviņi tūkstoši)  (+/-) 25% (divdesmit pieci procenti)\*\*\* tonnas |
| 2. | Dīzeļdegviela LVS EN 590+A1:2017  1. arktiskā klase (A1)*\*\** | 240 (divi simti četrdesmit)  ( +/-) 25% (divdesmit pieci procenti)\*\*\* tonnas |
| 3. | Dīzeļdegviela LVS EN 590+A1:2017  2. arktiskā klase (A2)*\*\** | 180 (viens simts astoņdesmit)  ( +/-) 25% (divdesmit pieci procenti)\*\*\* tonnas |

\*\*\* **Norādīto novirzi (+/-) 25% nosaka Pircējs pēc saviem ieskatiem.**

1. Dīzeļdegvielas kvalitāte atbilst visām LVS EN 590+A1:2017 un MK 2000.gada 26. septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” prasībām.
2. Katras dīzeļdegvielas piegādes partijas atbilstība iepriekšējā punktā minētajām prasībām tiek apliecināta ar akreditētas atbilstības novērtēšanas institūcijas atbilstības sertifikātu vai akreditētas testēšanas laboratorijas degvielas testēšanas pārskatu vai ražotāja kvalitātes sertifikātu (kvalitātes pasi), ja dīzeļdegviela tiek piegādāta tieši no ražotāja, kas neatrodas Eiropas Savienībā.
3. Piegādes termiņš: pēc līguma noslēgšanas līdz 2023. gada 31. martam.
4. Piegāde vietas:
   1. Dzelzceļa stacija Daugavpils 110003 SIA “LDZ ritošā sastāva serviss” degvielas bāze, kods 7357. Adrese: Otrā Preču ielā 30, Daugavpilī, LV-5400. Noliktavas akcīzes identifikācijas numurs: 10037800013.
   2. Dzelzceļa stacija Šķirotava 090007, SIA “LDZ ritošā sastāva serviss” degvielas bāze, kods 7357. Adrese: Krustpils ielā 24, Rīgā, LV-1057. Noliktavas akcīzes identifikācijas numurs: 10037800024.
5. 1.arktiskās klases un 2.arktiskās klases dīzeļdegvielas piegāde notiek tikai pēc Pircēja atsevišķa rakstiska pieprasījuma, ņemot vērā klimatiskos apstākļus. Pircējs ir tiesīgs **nepasūtīt** 1.arktiskās klases un 2.arktiskās klases dīzeļdegvielu.
6. Preces cena:

tiek noteikta pēc šādas formulas: *Platts vidējā no kotēšanas nozīmēm priekš “Diesel 10 ppm NWE”, kuras publicētas aģentūras S&P Global Platts publikācijā “European Marketscan” zem virsraksta “Northwest Europe cargoes CIF NWE/Basis ARA” un (pluss/mīnus) Pretendenta piedāvātā novirze no cenas, izteikta ASV dolāros par vienu tonnu dienā, kad dīzeļdegviela šķērso Latvijas robežu (Latvijas robežstacijas zīmogā norādītais datums dzelzceļa pavadzīmē) vai dienā, kad prece tiek nosūtīta no muitas vai akcīzes preču noliktavas (nosūtīšanas stacijas zīmogs dzelzceļa pavadzīmē). Gadījumā, ja robežas šķērsošanas vai nosūtīšanas diena ir brīvdiena vai svētku diena, kad S&P Global Platts “European Marketscan” netiek publicēts, par pamatu cenas aprēķinam tiek izmantotas iepriekšējās, robežas šķērsošanas vai nosūtīšanas dienai tuvākās dienas S&P Global Platts “European Marketscan” publikācijas.*

*Robežas šķērsošanas vai nosūtīšanas datums tiek fiksēts Latvijas robežstacijas vai nosūtīšanas stacijas zīmogā dzelzceļa pavadzīmē un valsts akciju sabiedrības “Latvijas dzelzceļš” Informatīvās skaitļošanas centra APOVS terminālā. Gadījumā, ja Latvijas robežstacijas vai nosūtīšanas zīmogā norādītais datums atšķiras no APOVS termināla datiem par robežas šķērsošanas vai nosūtīšanas datiem, par norēķinu pamatu tiek uzskatīti APOVS termināla dati.*

1. Samaksas nosacījumi:

pircējs veic samaksu par pasūtījumu 10 (desmit) vai 30 (trīsdesmit) kalendāra dienu laikā no preces pieņemšanas dokumenta parakstīšanas dienas. ***Pircējam tiek saglabātas tiesības samaksāt par piegādāto preci euro valūtā, piemērojot Eiropas Centrālās bankas (ECB) noteikto valūtas konvertācijas kursu rēķina izrakstīšanas dienā***.

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**3. pielikums**

VAS „Latvijas dzelzceļš” sarunu procedūras ar publikāciju

„Arktiskās dīzeļdegvielas piegāde

SIA “LDZ ritošā sastāva serviss” vajadzībām” nolikumam

#### INFORMĀCIJA PAR PĒDĒJO 3 (TRĪS)[[11]](#footnote-11) DARBĪBAS GADU LAIKĀ PRETENDENTA SEKMĪGI IZPILDĪTU (-IEM) LĪDZĪGU (-IEM) LĪGUMU (-IEM)\*

*(nosacījums: vismaz 1 (viens) līgums)*

*/forma/*

#### *\*Aizpilda pretendents atbilstoši sarunu procedūras priekšmeta daļai, kurā pretendents sniedz piedāvājumu.*

|  |  |  |  |  |  |  |
| --- | --- | --- | --- | --- | --- | --- |
| Nr.  p.k. | Līguma priekšmeta (t.sk. arī veikto piegāžu) apraksts | Līguma summa (t.sk. arī piegādātais daudzuma apjoms) EUR (bez PVN) | Pretendenta loma līgumā  (vadošais piegādātājs, apvienības partneris u.tml.) | Preces saņēmējs (pasūtītājs) | | Pasūtījuma izpildes laiks  (no.. līdz..) (līguma termiņš) |
| Juridiskās personas nosaukums | Kontaktpersonas vārds, uzvārds, amats, tālrunis  (atsauksmju sniegšanai) |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| … |  |  |  |  |  |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**4. pielikums**

VAS „Latvijas dzelzceļš” sarunu procedūras ar publikāciju

„Arktiskās dīzeļdegvielas piegāde

SIA “LDZ ritošā sastāva serviss” vajadzībām” nolikumam

**INFORMĀCIJA PAR PRETENDENTA FINANŠU APGROZĪJUMU**

*/forma/*

|  |  |  |
| --- | --- | --- |
| **Apgrozījums par 3 (trīs)[[12]](#footnote-12) gadiem**  **(EUR, bez PVN)** | | |
| 20\_\_.gadā | 20\_\_.gadā | 20\_\_.gadā |
|  |  |  |
| Apgrozījums kopā: | |  |
| Vidējais apgrozījums 3 (trīs) gados: | |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**5. pielikums**

VAS „Latvijas dzelzceļš” sarunu procedūras ar publikāciju

„Arktiskās dīzeļdegvielas piegāde

SIA “LDZ ritošā sastāva serviss” vajadzībām” nolikumam

**PIEDĀVĀJUMA NODROŠINĀJUMS**

*/forma/*

**Piedāvājuma nodrošinājums (galvojums) Nr. \_\_\_\_\_\_**

Rīgā, Datums: \_\_\_\_\_\_\_\_\_\_\_\_\_

|  |  |
| --- | --- |
| **Kredītiestāde:** | … |

Kredītiestāde/ juridiskā adrese …

Vienotais reģistrācijas numurs …

Bankas iestādes rekvizīti …

Bankas kods …

Norēķinu konta numurs …

|  |  |
| --- | --- |
| **Pircējs:** | SIA „LDZ ritošā sastāva serviss” |

Pircēja juridiskā adrese Turgeņeva iela 21, Rīga, LV-1050, Latvija

Vienotais reģistrācijas numurs 40003788351

|  |  |
| --- | --- |
| **Pretendents:** | … |

Adrese …

Vienotais reģistrācijas numurs …

Ievērojot to, ka Pretendents iesniedz savu piedāvājumu sarunu procedūrai ar publikāciju „Arktiskās dīzeļdegvielas piegāde SIA “LDZ ritošā sastāva serviss” vajadzībām” (iepirkuma identifikācijas Nr. LDZ 2022/178-SPA), Kredītiestāde apņemas nodrošināt ar Kredītiestādes galvojumu Pretendenta saistības pret Pircēju, kādas var rasties, Pretendentam neizpildot sarunu procedūras ar publikāciju nolikuma noteikumus.

|  |
| --- |
| ….. EUR (summa ar vārdiem) |

Šis galvojums izsniegts par summu: \_\_\_\_\_ EUR

|  |
| --- |
| **Kredītiestādes galvojuma nosacījumi:**  1. Kredītiestāde apņemas samaksāt Pircējam augstāk minēto summu pēc Pircēja pirmā rakstiskā pieprasījuma, neprasot Pircējam pamatot savu prasību, ar noteikumu, ka savā pieprasījumā Pircējs norāda, ka viņa pieprasītā summa attiecas uz vienu vai vairāku sekojošu NOSACĪJUMU spēkā stāšanos:  1.1. Pretendents atsauc savu piedāvājumu, kamēr ir spēkā piedāvājuma nodrošinājums;  1.2. Pretendents, kura piedāvājums izraudzīts saskaņā ar piedāvājuma izvēles kritēriju, Pircēja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma nodrošinājumu;  1.3. Pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu Pircēja noteiktajā termiņā. |
| *Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758).* |

|  |
| --- |
| \_\_\_\_\_\_\_/aizpilda, saskaņā ar sarunu procedūras nolikuma prasībām/\_\_\_\_\_\_\_\_\_\_\_\_\_ |

Galvojums ir spēkā:

*/kredītiestādes paraksttiesīgās personas paraksts un atšifrējums/*

**6. pielikums**

VAS „Latvijas dzelzceļš” sarunu procedūras ar publikāciju

„Arktiskās dīzeļdegvielas piegāde

SIA “LDZ ritošā sastāva serviss” vajadzībām” nolikumam

**LĪGUMA NODROŠINĀJUMS**

*/forma/*

**Līguma nodrošinājums (galvojums) Nr. \_\_\_\_\_\_**

<*Izdošanas vieta:*> \_\_\_\_\_\_\_\_ <*Datums*:> \_\_\_\_\_\_\_\_\_\_\_\_

|  |  |
| --- | --- |
| **Kredītiestāde:** | <*Kredītiestādes nosaukums>* |

Kredītiestādes juridiskā adrese: …

Vienotais reģistrācijas numurs: …

Kredītiestādes iestādes rekvizīti: …

Kods: …

Norēķinu konta numurs …

|  |  |
| --- | --- |
| **Pircējs:** | SIA „LDZ ritošā sastāva serviss” |

Pircēja juridiskā adrese: Turgeņeva 21, Rīga, LV-1050, Latvija

Vienotais reģistrācijas numurs: 40003788351

|  |  |
| --- | --- |
| **Piegādātājs:** | …. |

Piegādātāja juridiskā adrese: …

<*ja atšķiras:>* Piegādātāja faktiskā adrese: …

Piegādātāja vienotais reģistrācijas numurs …

Atsaucoties uz 20\_\_.gada \_\_.\_\_\_\_\_\_\_\_ Līgumu Nr.\_\_\_ (turpmāk – Līgums), kas noslēgts starp Pircēju un Piegādātāju, Kredītiestāde apņemas nodrošināt ar Līguma nodrošinājumu (galvojumu) Piegādātāja saistības pret Pircēju, kādas var rasties, Piegādātājam neizpildot Līguma noteikumus.

|  |  |  |
| --- | --- | --- |
| Šis Galvojums izsniegts par iespējamo summu: \_\_\_\_ EUR |  | ….EUR (summa ar vārdiem) |
| **Galvojuma nosacījumi:**  1. Kredītiestāde apņemas bez iebildumiem un nosacījumiem samaksāt Pircējam jebkuras pieprasītās summas samaksu augstāk noteiktās summas robežās pēc Pircēja pirmā rakstiskā pieprasījuma, kurā paziņots, ka Piegādātājs nav izpildījis Līguma saistības, neprasot Pircējam pamatot savu prasību.  2. Jebkura Līgumadaļa var tikt labota, Pircējam un Piegādātājam savstarpēji vienojoties, kredītiestādei par to neziņojot, ar noteikumu, ka ar šogalvojumu noteiktā summa netiek palielināta un galvojuma termiņš netiek pagarināts. | | | |

*Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758).*

|  |
| --- |
| 30 (trīsdesmit) kalendāra dienas pēc preces galīgās piegādes brīža, un izbeidzas pilnībā, ja līdz šim datumam Kredītiestāde nav saņēmusi pircēja pieprasījumu par piegādātāja nenokārtotām saistībām. |

Galvojums ir spēkā:

*/kredītiestādes paraksttiesīgās personas paraksts un atšifrējums/*

**7. pielikums**

VAS „Latvijas dzelzceļš” sarunu procedūras ar publikāciju

„Arktiskās dīzeļdegvielas piegāde

SIA “LDZ ritošā sastāva serviss” vajadzībām” nolikumam

Līguma projektS

**Līgums Nr. RSS - \_\_\_\_ / 2022**

par arktiskās dīzeļdegvielas piegādi

*[ja līgums noslēgts rakstveidā, tiek norādīts datums]*

Rīgā \_\_\_\_\_\_\_\_\_\_\_\_\_\_\_\_\_

*[Ja līgums noslēgts e-doc formātā]*

|  |  |
| --- | --- |
| Rīgā | Līguma datums ir pēdējā pievienotā drošā  elektroniskā paraksta un laika zīmoga datums |

**Sabiedrība ar ierobežotu atbildību “LDZ ritošā sastāva serviss”**, vienotais reģistrācijas Nr.40003788351, turpmāk - Pircējs, ­­­­­­­­­­­­­­­­­­­­­­­­­­­­­­­­­­­­­­kuru uz \_\_\_\_\_\_\_\_\_\_\_\_\_\_\_\_ pamata pārstāv \_\_\_\_\_\_\_\_\_\_\_\_\_\_ , ņemot vērā 2022. gada \_\_\_\_lēmumā Nr.\_\_\_\_ noteikto, no vienas puses, un

**Sabiedrība ar ierobežotu atbildību \_\_\_\_\_\_\_\_\_\_\_,** vienotais reģistrācijas Nr.\_\_\_, turpmāk - Piegādātājs, kuru uz \_\_\_\_\_\_\_\_\_\_\_ pamata pārstāv \_\_\_\_\_\_\_\_\_\_\_\_\_\_\_\_\_\_\_, no otras puses,

kopā/atsevišķi saukti arī – puses/puse, labā ticībā, bez viltus, maldības un spaidiem, noslēdz dīzeļdegvielas pirkuma līgumu:

**1. LĪGUMA PRIEKŠMETS**

1.1. Pamatojoties uz šo līgumu, Piegādātājs piegādā un pārdod, bet Pircējs pieņem un pērk arktiskās klases dīzeļdegvielu (SAP kods – 17100000106), turpmāk arī - Produkcija, atbilstoši “Latvijas dzelzceļš” koncerna iekšējos normatīvajos aktos noteiktajā kārtībā VAS “Latvijas dzelzceļš” organizētās sarunu procedūras ar publikāciju “Arktiskās dīzeļdegvielas piegāde SIA “LDZ ritošā sastāva serviss” vajadzībām” (iepirkuma identifikācijas Nr. LDZ 2022/178-SPA) (turpmāk – sarunu procedūra) nolikumam (apstiprināts ar \_\_\_\_\_\_\_\_\_\_\_1. sēdes protokolu) un Piegādātāja 2022. gada \_\_\_\_\_\_\_\_\_Pieteikumam dalībai sarunu procedūrā Nr.\_\_\_\_\_ (turpmāk – piedāvājums), kas pievienots šī līguma pielikumā.

**2. PRODUKCIJAS KVALITĀTE, DAUDZUMS UN PIEGĀDES TERMIŅI**

2.1. Kvalitāte: atbilstoši standarta LVS EN 590+A1:2017 un Ministru Kabineta 2000. gada 26. septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” prasībām. Katras piegādātās dīzeļdegvielas partijas atbilstību augstāk minētajām prasībām Piegādātājs apliecina ar akreditētas atbilstības novērtēšanas institūcijas atbilstības sertifikātu vai akreditētas laboratorijas testēšanas pārskatu, kas attiecas uz konkrēto piegādāto partiju vai ražotāja izsniegtu kvalitātes sertifikātu, ja Produkcija tiek piegādāta tieši no ražotāja ārpus Eiropas Savienības teritorijas. Atbilstības apliecinājumiem jābūt izsekojamiem. Piegādātājs kopā ar pirmo piegādes partiju iesniedz Pircēja pārstāvim Produkcijas ražotāja izsniegtu drošības datu lapas oriģinālu, kas atbilst Eiropas Parlamenta un Padomes Regulai (EK) Nr.1907/2006 (REACH) II. pielikumu un Komisijas Regulai (ES) 2015/830.

2.2. Produkcijas mērvienība: tonna.

2.3. Produkcijas daudzums:

|  |  |  |
| --- | --- | --- |
| **Daļas Nr.** | **Nosaukums, standarts** | **Daudzums (plānotais)** |
| 1. | Dīzeļdegviela LVS EN 590+A1:2017  0. arktiskā klase (A0) | 9 000 (deviņi tūkstoši)  (+/-) 25% (divdesmit pieci procenti)\* tonnas |
| 2. | Dīzeļdegviela LVS EN 590+A1:2017  1. arktiskā klase (A1) | 240 (divi simti četrdesmit)  ( +/-) 25% (divdesmit pieci procenti)\* tonnas |
| 3. | Dīzeļdegviela LVS EN 590+A1:2017  2. arktiskā klase (A2) | 180 (viens simts astoņdesmit)  ( +/-) 25% (divdesmit pieci procenti)\* tonnas |

*\*Novirzi (+/-)25% nosaka Pircējs pēc saviem ieskatiem. Ņemot vērā klimatiskos apstākļus, Pircējs ir tiesīgs* ***nepasūtīt*** *A1 un A2 klases dīzeļdegvielu.*

2.4. Produkcijas piegādes termiņš: **pēc līguma noslēgšanas līdz 2023. gada 31. martam.**

Produkcijas piegāde notiek atbilstoši Pircēja noteiktam piegādes plānam, kurš tiek paziņots rakstiski 2 (divas) reizes mēnesī. Katrai kalendārai nedēļai tiek noteikts konkrēts piegādes apjoms. A1 un A2 klases dīzeļdegvielas piegāde notiek tikai pēc Pircēja atsevišķa rakstiska pieprasījuma, ņemot vērā klimatiskos apstākļus. Pircējs ir tiesīgs **nepasūtīt** A1 un A2 klases dīzeļdegvielu.

2.5. Pircējs ir tiesīgs visā līguma darbības laikā pēc sava ieskata vairākkārtīgi uz laiku līdz *2 (diviem) mēnešiem* atteikties no Produkcijas pasūtīšanas, atbilstoši līguma 2.4. punkta noteikumiem, nosūtot Piegādātājam par to rakstisku paziņojumu 20 (divdesmit) kalendāra dienas iepriekš (*nosūtītā dokumenta reģistrācijas datums Pircēja lietvedībā*). Pircējs ir arī tiesīgs pagarināt līguma 2.4. punktā noteikto Produkcijas piegādes termiņu līdz pilnai piegādes daudzuma izpildei, ja līdz līgumā noteiktā piegādes termiņa beigām nav pasūtījis līguma 2.3. punktā noteikto Produkcijas daudzumu.

2.6. Piegādes vietu adreses un saņēmēja dzelzceļa rekvizīti:

2.6.1. Dzelzceļa stacija Daugavpils 110003

SIA “LDZ ritošā sastāva serviss” degvielas bāze, kods 7357,

Otrā Preču iela 30, Daugavpils, LV-5401

**Noliktavas akcīzes identifikācijas numurs 10037800013**

2.6.2. Dzelzceļa stacija Šķirotava 090007,

SIA “LDZ ritošā sastāva serviss” degvielas bāze, kods 7357,

Krustpils ielā 24, Rīgā, LV-1057

**Noliktavas akcīzes identifikācijas numurs 10037800024**

**Apstiprināta noliktavas turētāja akcīzes identifikācijas numurs 10037800002**

**3. PRODUKCIJAS CENA**

3.1**.** Produkcijas cena arktiskās A0, A1 un A2 klases dīzeļdegvielai noteikta saskaņā ar Piegādātāja \_\_\_Pieteikumam Nr.\_\_\_\_\_:

0.arktiskā klase (A0) – par vienas tonnas cenu, kas noteikta pēc formulas*\* ar novirzi no Platts cenas \_\_\_\_\_;*

1.arktiskā klase (A1) – par vienas tonnas cenu, kas noteikta pēc formulas*\* ar novirzi no Platts cenas\_\_\_\_\_\_\_\_;*

2.arktiskā klase (A2) – par vienas tonnas cenu, kas noteikta  pēc formulas*\* ar novirzi no Platts cenas* \_\_\_\_\_\_\_\_\_*.*

*\* Platts* vidējā no kotēšanas nozīmēm “*Diesel 10 ppm NWE*”, kuras publicētas aģentūras *S&P Global* publikācijā *Platts “European Marketscan*” sadaļā “*Northwest Europe cargoes CIF NWE/ Basis ARA*” un (*pluss/minus)* Piegādātāja piedāvātā **novirze no cenas**, izteikta ASV dolāros par vienu tonnu dienā, kad dīzeļdegviela šķērso Latvijas robežu (Latvijas robežstacijas zīmogā norādītais datums dzelzceļa pavadzīmē), ja Produkcija tiek piegādāta no ārvalstīm vai dienā, kad Produkcija tiek nosūtīta no muitas vai akcīzes preču noliktavas (nosūtīšanas stacijas zīmogā uzrādītais datums dzelzceļa pavadzīmē) Latvijā. Gadījumā, ja robežas šķērsošanas vai nosūtīšanas diena ir brīvdiena vai svētku diena, kad “*European Marketscan*” netiek publicēts, par pamatu cenas aprēķinam tiek izmantotas iepriekšējās, robežas šķērsošanas vai nosūtīšanas dienai tuvākās dienas *S & P Global Platts “European Marketscan”* publikācijas.

Robežas šķērsošanas vai nosūtīšanas datums tiek fiksēts Latvijas robežstacijas (stacijas) zīmogā dzelzceļa pavadzīmē un valsts akciju sabiedrības “Latvijas dzelzceļš” Informācijas tehnoloģiju centra APOVS terminālā. Gadījumā, ja Latvijas robežstacijas vai nosūtīšanas zīmogā norādītais datums atšķiras no APOVS termināla datiem par robežas šķērsošanas vai nosūtīšanas datiem, par norēķinu pamatu tiek uzskatīti APOVS termināla dati.

**4. SAMAKSAS NOTEIKUMI**

4.1. Par piegādāto kvalitatīvo Produkciju Pircējs samaksā ar pārskaitījumu \_\_\_ **(\_\_\_\_) kalendāra** dienu laikā pēc Produkcijas nodošanas-pieņemšanas akta parakstīšanas par faktiski saņemto kvalitatīvās Produkcijas daudzumu, pārskaitot naudu uz Piegādātāja izrakstītajā rēķinā norādīto kontu. **Pircējs maksā par piegādāto Produkciju EURO valūtā, saskaņā ar ECB kursu rēķina izrakstīšanas dienā.**

4.2. Samaksas termiņa tecējums sākas nākošajā dienā pēc Produkcijas nodošanas - pieņemšanas akta parakstīšanas.

4.3. Pircējs samaksā pievienotās vērtības nodokli, akcīzes nodokli un citus Latvijas Republikas normatīvajos aktos noteiktos maksājumus, veic muitas dokumentu noformēšanu Latvijā.

4.4. Pircējs apmaksā dzelzceļa pārvadājuma maksājumus, transportējot Produkciju Latvijas Republikas teritorijā:

*4.4.1. no Latvijas robežas līdz Pircēja degvielas bāzei;*

*4.4.2. no Piegādātāja akcīzes preču vai muitas noliktavas līdz Pircēja degvielas bāzei, ja piegāde veicama no Piegādātāja akcīzes preču vai muitas noliktavas. Ja Piegādātājs nosūtot Produkciju ir veicis dzelzceļa pārvadājuma maksājumus, Pircējs veic apmaksu Piegādātājam par samaksātajiem dzelzceļa pārvadājuma maksājumiem 30 (trīsdesmit) dienu laikā pēc Piegādātāja rēķina saņemšanas. Piegādātājs rēķinam pievieno dzelzceļa pārvadātāja izrakstīto rēķinu.*

**5. PIEGĀDES NOTEIKUMI**

5.1. Produkcijas piegāde veicama no ražotājrūpnīcas vai no Piegādātāja akcīzes preču noliktavas vai muitas noliktavas Latvijā.

5.2. Piegādātājs savlaicīgi informē Pircēju par Produkcijas nosūtīšanas datumu un daudzumu, norādot dzelzceļa cisternu un pavadzīmju numurus, nosūtot informāciju uz e-pasta adresēm: *\_\_\_\_\_\_\_\_\_* un/vai \_\_\_\_\_\_

5.3. Pircējs patur tiesības jebkurā laikā ierasties pie Piegādātāja un pārbaudīt Produkcijas kvalitāti pirms Produkcijas nosūtīšanas, ja Produkcija tiek piegādāta no noliktavas Latvijā.

5.4. Pircējs ne vēlāk kā 1 (vienu) darba dienu pirms Produkcijas pieņemšanas uzaicina Piegādātāja pārstāvi ierasties uz produkcijas pieņemšanu, nosūtot informāciju uz e-pasta adresēm: ­­­­­­­­­­­­­­­­­­­­­­­­­­­­­­­­\_\_\_\_\_\_.

5.5. Produkcijas pieņemšana notiek Daugavpilī un Rīgā, Pircēja un Piegādātāja pārstāvju klātbūtnē, nosakot faktiski piegādātās Produkcijas daudzumu ar Valsts standartiem atbilstošām ierīcēm:

5.5.1. degvielas līmeni dzelzceļa cisternās nosakot ar kalibrētiem 1. precizitātes klasei atbilstošiem mērinstrumentiem (mērlente vai mērstienis ar mazāko mērījuma skalas iedaļu 1 mm);

5.5.2. degvielas blīvumu nosakot atbilstoši standartam LVS EN ISO 3675:2005 L (areometra metode);

un par to abpusēji parakstot Produkcijas pieņemšanas – nodošanas aktu.

Jebkura no Pusēm **par saviem līdzekļiem** ir tiesīga uzaicināt trešo personu faktiski piegādātās Produkcijas daudzuma un/vai kvalitātes atbilstības noteikšanai.

5.6. Pircējs pilnvaro pircēja atbildīgos pārstāvjus risināt visus ar preci saistītos tehniskos jautājumus un ar Produkcijas nodošanu - pieņemšanu saistītos jautājumus, kā arī parakstīt Produkcijas pieņemšanas - nodošanas dokumentus un rēķinus.

5.7. Ja Piegādātāja pārstāvis atsakās ierasties vai neierodas noteiktajā laikā, lai nodotu Produkciju, tad pēc 2 (divām) stundām Produkcijas pieņemšana notiek bez Piegādātāja pārstāvja klātbūtnes.

5.8. Atklājot piegādātās Produkcijas kvalitātes neatbilstību standartam LVS EN 590+A1:2017 un MK noteikumiem (līguma 2.1. punkts), pieaicinot Piegādātāja pārstāvi, par to tiek sastādīts abpusējs akts un Produkcija tiek atdota atpakaļ Piegādātājam.

5.9. Ja Piegādātāja pārstāvis pēc rakstiska uzaicinājuma neierodas norādītajā laikā, tad Pircējs vienpusēji sastāda aktu par Produkcijas trūkumiem un/vai kvalitātes neatbilstību, un tiek uzskatīts, ka Piegādātājs tam piekrīt.

5.10. Ja Piegādātāja pārstāvis ir ieradies un nepiekrīt Produkcijas kvalitātes neatbilstībai, Pircējs neatbilstošo Produkciju nosūta neatkarīgas ekspertīzes veikšanai, kuras atzinums ir saistošs Piegādātājam.

5.11. Ja ekspertīzes slēdziens apstiprina Produkcijas kvalitātes neatbilstību, Piegādātājam ir pienākums atmaksāt Pircējam izdevumus, kas saistīti ar ekspertīzes veikšanu un Produkcijas nogādāšanu ekspertīzei. Par nekvalitatīvas Produkcijas piegādes datumu tiek uzskatīta tās ievešanas diena Pircēja noliktavā.

5.12. Nekvalitatīvā Produkcija Piegādātājam piecu darba dienu laikā, skaitot no 5.8. vai 5.9. punktā minētā akta sastādīšanas dienas, par saviem līdzekļiem jāizved no Pircēja teritorijas. Puses vienojas, ka, ja piecu darba dienu laikā Piegādātājs neizved nekvalitatīvo Produkciju no Pircēja teritorijas, nekvalitatīvā Produkcija uzskatāma par atmestu ar Piegādātāja gribu (Civillikuma 1032.pants), un Pircējs ar to ir tiesīgs rīkoties kā īpašnieks pēc saviem ieskatiem, tajā skaitā uz Piegādātāja rēķina nogādāt nekvalitatīvo Produkciju utilizācijai, bet Piegādātājs apņemas atzīt šādas Pircēja darbības par sev tiesiski saistošām.

5.13. Nekvalitatīvas Produkcijas piegādes gadījumā Piegādātājs 10 (desmit) dienu laikā atlīdzina Pircējam visus izdevumus, kurus Pircējs samaksājis par šo Produkciju, tai skaitā uzglabāšanas izdevumus, utilizācijas izdevumus, ja Piegādātājs noteiktajā laikā nav izvedis nekvalitatīvo Produkciju no Pircēja teritorijas. Pircējam ir tiesības ieturēt šos izdevumus gan no līguma nodrošinājuma (līguma 9. punkts), gan no jebkurām citām Piegādātājam izmaksājamām naudas summām.

5.14. Neatbilstošas vai nekvalitatīvas Produkcijas piegāde nav uzskatāma par pienācīgu šī līguma saistību izpildījumu.

5.15. Pircējs 10 (desmit) darba dienu laikā no dienas, kad dzelzceļa cisternas šķērsoja Latvijas Republikas robežu, iesniedz Piegādātājam dzelzceļa pavadzīmju kopijas ar zīmogiem, kas apstiprina robežas šķērsošanas faktu.

5.16. Gadījumā, ja Latvijas robežstacijas zīmogā norādītais datums atšķiras no APOVS termināla datiem, par norēķinu pamatu tiek uzskatīti APOVS termināla dati un Piegādātājam tiek izsniegta apstiprināta APOVS termināla izdruka.

**6. PUŠU ATBILDĪBA**

6.1. Gadījumā, ja Piegādātājs neievēro šajā līgumā noteiktos Produkcijas piegādes termiņus un daudzumu, vai piegādā nekvalitatīvu Produkciju, Pircējs ir tiesīgs aprēķināt līgumsodu 0,02% (nulle komats nulle divi procenti) apmērā no savlaicīgi nepiegādātās kvalitatīvās Produkcijas vērtības par katru nokavēto dienu, bet ne vairāk kā 10% (desmit procenti) no nepiegādātās Produkcijas vērtības.

6.2. Gadījumā, ja Pircējs kavē samaksu par piegādāto kvalitatīvo Produkciju, Piegādātājs ir tiesīgs aprēķināt līgumsodu 0,02% (nulle, komats, nulle divi procenti) apmērā no savlaicīgi nesamaksātās summas par katru nokavēto dienu, bet ne vairāk kā 10 % (desmit procenti) no laikā nesamaksātās summas.

6.3. Pircējam ir tiesības ieturēt līgumsodu no līguma nodrošinājuma (līguma 9.1. punkts) un no jebkurām citām Piegādātajam izmaksājamām naudas summām.

**7. STRĪDU IZŠĶIRŠANA**

7.1. Visas pretenzijas un domstarpības, kas varētu celties par šo līgumu vai tā izpildīšanu, puses apņemas risināt pārrunu ceļā.

7.2. Puses ir tiesīgas rakstveidā nosūtīt pretenziju otrai pusei uz šajā līgumā norādīto adresi (un faksa numuru). Pretenzijai ir jābūt pamatotai ar attiecīgajiem faktiem un dokumentiem. Puses vienojas, ka pretenzijas tiks izskatītas ne ilgāk kā 10 (desmit) dienu laikā no to saņemšanas brīža.

7.3. Pušu saistības, kas izriet no šī līguma, apspriežamas pēc Latvijas Republikas normatīvajiem aktiem.

7.4. Ja viena mēneša laikā no strīda rašanās brīža puses nevar vienoties, strīdus izšķir tiesā. Puses vienojas, ka pirmās instances tiesa, kurā izšķirami strīdi, kas varētu celties par šo līgumu vai tā izpildīšanu, būs Rīgas pilsētas Vidzemes priekšpilsētas tiesa.

**8. NEPĀRVARAMA VARA (FORCE MAJEURE*)***

8.1. Puses neizvirzīs viena otrai pretenzijas gadījumā, ja puses nevarēs izpildīt saistības nepārvaramas varas dēļ (plūdi, ugunsgrēks, zemestrīce un citas stihiskas nelaimes, karš, blokāde, embargo, valsts iestāžu akti un rīcība) ko puses nespēja paredzēt un tām nevajadzēja paredzēt, kontrolēt un novērst, ja šie apstākļi kavē šī līguma izpildi un radušies pēc šā līguma parakstīšanas, iesniedzot otrai pusei šos apstākļus apstiprinošus dokumentus.

8.2. Pusei, kura nevar izpildīt savas saistības sakarā ar Līguma 8.1. punktā minētajiem apstākļiem, jāpaziņo par šādu apstākļu rašanos otrai pusei 3 (trīs) darba dienu laikā.

**9. LĪGUMA NODROŠINĀJUMS**

9.1. Piegādātājs apņemas 10 (desmit) darba dienu laikā no līguma spēkā stāšanās brīža iesniegt Pircējam līguma nodrošinājumu kredītiestādes galvojuma veidā *vai* veikt līguma nodrošinājuma summas iemaksu Pircēja bankas kontā: LV26RIKO 0000 0849 09460, Luminor Bank AS, Latvijas filiāle, SWIFT kods: RIKOLV2X, (iesniedzot maksājuma apliecinājumu Pircējam), maksājums mērķī norādot: “Līguma nodrošinājums līgumam *[datums:]* \_\_\_ Nr. \_\_\_, (spēkā līdz) \_\_\_“ atbilstoši šī līguma 1.1. punktā minētās sarunu procedūras ar publikāciju nolikuma nosacījumiem (turpmāk – līguma nodrošinājums) par šādu summu:

9.1.1. par 0. arktiskās klases dīzeļdegvielas piegādi 45 000 EUR**;**

9.1.2***.*** par 1. arktiskās klases dīzeļdegvielas piegādi 2 000 EUR;

9.1.3*.* par 2. arktiskās klases dīzeļdegvielas piegādi 1 600 EUR***.***

9.2. Pircējs ir tiesīgs saņemt/ieturēt līguma nodrošinājumu jebkurā no sekojošiem gadījumiem:

9.2.1. pilnā apmērā – ja līgums tiek izbeigts saskaņā ar līguma 10.3.1.-10.3.4. punktu (neatkarīgi no zaudējumu esamības);

9.2.2. pilnā apmērā – ja Piegādātājs nespēj vai atsakās no savu saistību izpildes, vai pārtrauc saistību izpildi (neatkarīgi no zaudējumu esamības);

9.2.3. Piegādātājam uzrēķināto līgumsodu segšanai – līgumsodu summas apmērā;

9.2.4. Pircēja zaudējumu un izdevumu, kas radušies šajā līgumā noteikto Piegādātāja saistību neizpildes rezultātā, atlīdzināšanai – zaudējumu/izdevumu summas apmērā. Šajā gadījumā Pircējs nosūta Piegādātājam zaudējumu/izdevumu aprēķinu.

9.3. Ja Pircējs ir saņēmis līguma nodrošinājumu saskaņā ar līguma 9.2.3.punktu, tad līguma nodrošinājums saskaņā ar 9.2.1., 9.2.2. vai 9.2.4.punktu ir izmantojams līguma nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.

9.4. Ja Pircējs ir saņēmis līguma nodrošinājumu saskaņā ar 9.2.1., 9.2.2. vai 9.2.4.punktu, tad Piegādātāja pienākums ir atlīdzināt Pircējam zaudējumus tādā apmērā, kas pārsniedz saskaņā ar attiecīgi 9.2.1., 9.2.2. vai 9.2.4.punktu saņemtās summas.

9.5. Ja Piegādātājs neiesniedz līguma nodrošinājumu šajā līgumā noteiktajā kārtībā, tad Pircējs ir tiesīgs pilnā apmērā ieturēt sev par labu Piegādātāja Piedāvājuma nodrošinājumu, kas iesniegts saskaņā ar sarunu procedūras nolikumu. Piedāvājuma nodrošinājuma ieturēšanai ir soda sankcijas raksturs un tā neatbrīvo Piegādātāju no līguma izpildes un līguma nodrošinājuma iesniegšanas pienākuma.

9.6. Līguma nodrošinājums ir spēkā līdz abu pušu līguma saistību pilnīgai izpildei vai vismaz 30 (trīsdesmit) kalendāra dienas pēc Produkcijas galīgās piegādes brīža.

9.7. Pircējs atdod līguma nodrošinājumu Piegādātājam ne vēlāk kā 10 (desmit) darba dienu laikā pēc 9.6. punktā minētā līguma nodrošinājuma derīguma termiņa, nosūtot ierakstītā vēstulē pa pastu vai izsniedzot pret parakstu Piegādātāja pārstāvim.

**10. LĪGUMA DARBĪBAS LAIKS UN TĀ IZBEIGŠANA.**

10.1. Līgums stājas spēkā no tā abpusējas parakstīšanas brīža un turpinās **līdz 2023. gada­­­ 31. martam**, vai līdz līguma priekšlaicīgas izbeigšanas dienai. Pušu pienākums veikt norēķinus ir spēkā līdz pilnīgai norēķinu veikšanai.

10.2. Līgumu var izbeigt, pusēm rakstiski vienojoties.

10.3. Pircējs ir tiesīgs vienpusējā kārtā izbeigt līgumu jebkurā no sekojošiem gadījumiem:

10.3.1. ja Piegādātājs vienpusēji paaugstina Produkcijas cenu;

10.3.2. ja piegādātās Produkcijas kvalitāte neatbilst standartam, tehniskajai specifikācijai un/vai šī līguma noteikumiem;

10.3.3. ja netiek ievēroti Produkcijas piegādes termiņi un apjomi;

10.3.4. ja Piegādātājs līgumā noteiktajā kārtībā un termiņā neiesniedz līguma nodrošinājumu.

10.3.5. ja Piegādātājs ir kļuvis par nodokļu parādnieku vai ir pasludināts maksātnespējas process, apturēta vai pārtraukta Piegādātāja saimnieciskā darbība, uzsākta tiesvedība par Piegādātāja bankrotu;

10.3.6. ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10.4. Ja līgums tiek izbeigts saskaņā ar 10.3. punkta noteikumiem, Pircējs nosūta par to rakstisku paziņojumu pa pastu Piegādātājam. Līgums tiek uzskatīts par izbeigtu Pircēja noteiktajā termiņā, kas nevar būt īsāks par 7 (septiņām) dienām no vēstules nosūtīšanas dienas, izņemot 10.3.5. un 10.3.6. punktos noteiktos gadījumus, kad līgums tiek izbeigts nekavējoties.

10.5. Pircējam ir tiesības vienpusēji izbeigt līgumu bez jebkādu zaudējumu atlīdzības pienākuma, ja Pircējam ir zudusi nepieciešamība saņemt Produkciju no Piegādātāja, informējot Piegadātāju rakstiski vismaz 30 (trīsdesmit) kalendārās dienas iepriekš.

**11. KONFIDENCIALITĀTE**

11.1. Līguma noteikumi, kā arī informācija, kas saistīta ar pušu sadarbību vai kas Piegādātāja rīcībā par pircēju nonākusi līguma izpildes rezultātā, uzskatāma par pircēja komercnoslēpumu, un tā bez iepriekšējas rakstiskas pircēja piekrišanas nav izpaužama trešajām personām līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām.

11.2. Saņemto pircēja komercnoslēpumu saturošo informāciju Piegādātājs apņemas izmantot vienīgi līguma 1.1. punktā norādītajam mērķim, ievērojot pircēja komercintereses un šo konfidencialitātes pienākumu.

**12. PERSONAS DATU AIZSARDZĪBA**

12.1. Puses apliecina, ka tās ir informētas, ka vienas puses iesniegtos personas datus, ja tas nepieciešams līguma izpildei, drīkst apstrādāt tikai saskaņā ar līguma priekšmetu, līgumā noteiktajā apjomā, uz līguma darbības termiņu un tikai saskaņā ar spēkā esošo tiesību aktu prasībām.

12.2. Puses nodrošina šajā līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.

12.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem.

12.4. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.

12.5. Katra no pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.

12.6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.

**13. BIZNESA ĒTIKA**

13.1. Piegādātājs, parakstot līgumu, apliecina, ka ir iepazinies ar koncerna “Latvijas dzelzceļš” mājas lapā [www.ldz.lv](http://www.ldz.lv) publicētajiem *“Latvijas dzelzceļš” koncerna sadarbības partneru biznesa ētikas pamatprincipiem* (turpmāk – *Pamatprincipi*), atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji.

13.2. Piegādātājam ir pienākums nekavējoties informēt pircēju, ja identificēta situācija, kad pārkāpts kāds no *Pamatprincipiem*, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet pircējam kļūst zināms, ka Piegādātājs ir pārkāpis kādu no *Pamatprincipiem*, tiks izvērtēta turpmākā sadarbība Latvijas Republikas likumā noteiktajā kārtībā un apjomā.

13.3. Ja Piegādātāja rīcībā līguma izpildes ietveros nonāk informācija vai rodas pamatotas aizdomas, ka pircēja uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, pircēja vai jebkādu citu personu interesēs, Piegādātājam ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā [www.ldz.lv](http://www.ldz.lv) Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem, netiks vērstas nepamatotas negatīvas sekas vai darbības.

**14. CITI NOTEIKUMI**

14.1. Līgums var tikt grozīts vai papildināts Pusēm savstarpēji vienojoties. Nekādi mutiski līguma grozījumi vai papildinājumi netiek uzskatīti par šī līguma noteikumiem. Jebkuras izmaiņas līguma noteikumos noformējamas ar rakstisku papildus vienošanos, kas kļūst par šī līguma neatņemamu sastāvdaļu. Pusei, kura saņēmusi priekšlikumus par izmaiņām vai papildinājumiem līgumā, ir pienākums sniegt otrai pusei 7 (septiņu) dienu laikā rakstisku atbildi.

14.2. Šī līguma noteikumi, kā arī informācija, kas saistīta ar pušu sadarbību, vai kas par Pircēju Piegādātāja rīcībā nonākusi šī līguma izpildes rezultātā, uzskatāma par Pircēja komercnoslēpumu, un tā bez iepriekšējas rakstiskas Pircēja piekrišanas nav izpaužama trešajām personām šī līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām. Saņemto Pircēja komercnoslēpumu saturošo informāciju Piegādātājs apņemas izmantot vienīgi šī līguma 1.punktā norādītajam mērķim, ievērojot Pircēja komercintereses un šo konfidencialitātes pienākumu.

14.3. Līguma punktu virsraksti ir lietoti vienīgi atsauksmju ērtībai un nevar tikt izmantoti līguma noteikumu interpretācijai.

14.4. Gadījumā, ja kāds no līguma noteikumiem ir pretrunā vai nonāks pretrunā ar likumu, puses izpildīs tikai tos līguma noteikumus, kas atbilst likumam, bet likumam pretrunā esošo līguma noteikumu pēc iespējas aizvietos ar analogu, likumam atbilstošu noteikumu.

14.5.Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo līgumu, iesniedzami rakstveidā un tiks uzskatīti par iesniegtiem,

14.5.1.  ja tie ir nosūtīti ar ierakstītu sūtījumu uz otras puses adresi, kas norādīta līguma rekvizītos – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai; vai

14.5.2. ja nosūtīti pa faksu uz otras puses faksa numuru, kas norādīts līguma rekvizītos, un ir faksa aparāta apstiprinājums par sūtījuma piegādāšanu – tajā dienā, kad tie ir nosūtīti, vai

14.5.3. ja nosūtīti pa e-pastu uz otras puses e-pasta adresi, kas norādīta līguma rekvizītos – nosūtīšanas dienā;

14.5.4. ja tie ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras puses apstiprinājums par dokumenta saņemšanu.

Visos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, tie ir uzskatāmi par saņemtiem nākošajā darba dienā.

14.6. Par izmaiņām rekvizītos puses nekavējoties rakstiski informē viena otru ar vēstuli, kuru parakstījusi attiecīgās puses persona ar pārstāvības tiesībām (paraksttiesīgā persona) uzņēmumā.

14.7. Līgums sastādīts latviešu valodā uz \_\_\_ (\_\_\_\_\_\_\_\_\_\_\_\_\_\_) lapām, divos eksemplāros, katrai pusei pa vienam eksemplāram, kuriem abiem ir vienāds juridiskais spēks. *(Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.)*

14.8. Līgumam ir šāds pielikums - Piegādātāja piedāvājuma dalībai sarunu procedūrā ar publikāciju “Arktiskās dīzeļdegvielas piegāde SIA “LDZ ritošā sastāva serviss” vajadzībām” kopija, kas ir līguma neatņemama sastāvdaļa.

**15. PUŠU REKVIZĪTI UN PARAKSTI**

|  |  |
| --- | --- |
| **Pircējs:** | **Piegādātājs:** |
| **SIA „LDZ ritošā sastāva serviss”** Jurid. adrese: Turgeņeva iela 21,  Rīga, LV-1050  reģ. Nr. 40003788351  LV26RIKO0000084909460  Luminor Bank AS Latvijas filiāle  SWIFT kods: RIKOLV2X  Tālr. 67232853  e-pasts: [ldz\_rss@ldz.lv](mailto:ldz_rss@ldz.lv) |  |
| \_\_\_\_\_\_\_\_\_\_\_\_\_\_\_\_\_\_\_\_\_\_  //  \_\_\_\_\_\_\_\_\_\_\_\_\_\_\_\_\_\_\_\_\_\_  //  *Datums*  *z.v.* | \_\_\_\_\_\_\_\_\_\_\_\_\_\_\_\_\_\_\_\_\_\_  //    *Datums*  *z.v.* |

vai

|  |  |
| --- | --- |
| **Pircējs:**  Parakstīts ar drošu elektronisko parakstu  \_\_\_\_\_\_\_\_\_\_\_\_\_\_  Datumu skatīt laika zīmogā | **Piegādātājs:**  Parakstīts ar drošu elektronisko parakstu  \_\_\_\_\_\_\_\_\_\_  Datumu skatīt laika zīmogā |

1. *Sarunu procedūras piedāvājumu atvēršanas sanāksme nav atklāta – piegādātāju pārstāvji tajā nepiedalās. Ņemot vērā, ka saskaņā ar nolikuma 5.2. punktu komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem piegādātājiem pēc pieprasījuma (adresēts: aija.apseniece@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.1. punktu).* [↑](#footnote-ref-1)
2. *sk. nolikuma 4.4.6. punktu par papildus dokumentu iesniegšanu (šī piezīme attiecināma tikai uz Latvijas Republikā reģistrētiem pretendentiem).*

   ***Pasūtītājs pēc piedāvājumu atvēršanas var pieprasīt pretendentiem 1 (vienas) darba dienas laikā iesniegt piedāvājumu (tajā skaitā piedāvājumā iekļauto informāciju un dokumentus) arī elektroniski uz pasūtītāja norādīto e-pasta adresi.*** [↑](#footnote-ref-2)
3. *Sarunu procedūras atkārtota piedāvājumu atvēršanas sanāksme nav atklāta – piegādātāju pārstāvji tajā nepiedalās. Ņemot vērā, ka komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem piegādātājiem pēc pieprasījuma (adresēts: aija.apseniece@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.1. punktu)).*  [↑](#footnote-ref-3)
4. *Saskaņā ar Tehniskās specifikācijas (nolikuma 2. pielikums) un nolikuma nosacījumiem, pretendents var norādīt ekvivalentu preci (sk. arī nolikuma 1.8.4. punktu).* [↑](#footnote-ref-4)
5. *Novirzi (+/-) 25% nosaka pircējs pēc saviem ieskatiem.* [↑](#footnote-ref-5)
6. *Novirzi (+/-) 25% nosaka pircējs pēc saviem ieskatiem.* [↑](#footnote-ref-6)
7. *Novirzi (+/-) 25% nosaka pircējs pēc saviem ieskatiem.* [↑](#footnote-ref-7)
8. *Novirzi (+/-) 25% nosaka pircējs pēc saviem ieskatiem.* [↑](#footnote-ref-8)
9. *Novirzi (+/-) 25% nosaka pircējs pēc saviem ieskatiem.* [↑](#footnote-ref-9)
10. *Novirzi (+/-) 25% nosaka pircējs pēc saviem ieskatiem.* [↑](#footnote-ref-10)
11. *Pretendenti, kuri darbojas īsāku laika periodu nekā 3 (trīs) gadi, norāda informāciju atbilstoši saimnieciskās darbības periodam.* [↑](#footnote-ref-11)
12. *Informācija sniedzama no ikgadējā gada pārskata, kas sagatavots ievērojot Gada pārskata likuma normatīvo regulējumu. Ja gada pārskatā nepieciešamā informācija nav vēl pieejama, norādāmi pēdējie aktuālie aprēķini, kas skaidri norāda aprēķinātos skaitļus. Skaitļiem visās kolonnās jābūt aprēķinātiem pēc tādas pašas metodikas, lai var veikt precīzu gadu no gada salīdzinājumu (ja metodika ir mainīta, tad attiecīgi ir jāsniedz izmaiņu skaidrojums zem tabulas). Informācija par finanšu apgrozījumu sniedzama par pēdējiem 3 (trīs) finanšu atskaites gadiem no ikgadējā Valsts ieņēmumu dienestam iesniegtā peļņas vai zaudējumu pārskata vai ciktāl informācija par šo apgrozījumu ir iespējama, ja pretendents saimniecisko darbību uzsācis vēlāk.* [↑](#footnote-ref-12)